১৮ বছর বয়সের পর আপনার উচ্চতা বৃদ্ধি পায় না কেন?(ভিডিও) - Goggles\n১৮ বছর বয়সের পর আপনার উচ্চতা বৃদ্ধি পায় না কেন?(ভিডিও)\nকোনো ব্যক্তির উচ্চতার প্রায় ৬০ থেকে ৮০ শতাংশ জিন দ্বারা নির্ধারিত হয়। বাকি ২০ থেকে ৪০ শতাংশ নির্ধারিত হয় বিভিন্ন পরিবেশগত কারণ, লাইফস্টাইল এবং পুষ্টিগত কারণের জন্য।\nBy Tamanna Akter\t Last updated Feb 23, 2021 36\n১৮ বছর বয়সের পর আপনার উচ্চতা বৃদ্ধি পায় না কেন?\nবয়সের মতো উচ্চতাও কেবলই একটি সংখ্যা এবং কোনও ব্যক্তির ব্যক্তিত্ব উচ্চতা দ্বারা প্রভাবিত হয় না। তবুও যখন একজন তরুণ বা তরুণী দেখে যে, সে আর দশজনের মতো ততটা লম্বা হচ্ছে না, তখন তারা চায় এমন কোনো পদ্ধতি ব্যবহার করতে যা তাদের উচ্চতা দ্রুত বাড়িয়ে তুলবে। এজন্য কৌশল হিসেবে নানা বিজ্ঞাপনে আকৃষ্ট হয় এবং নানা ধরনের অবৈজ্ঞানিক চিকিৎসার আশ্রয় নেয়। কিন্তু ১৮ বছর বয়সের পর কি আসলেই উচ্চতা বৃদ্ধি সম্ভব? চলুন দেখা যাক বিজ্ঞান কী বলে-\n১৮ বছর বয়সের পর কি আসলেই উচ্চতা বৃদ্ধি সম্ভব? image source: aponardoctor\nবিজ্ঞান বলছে, ১৮ বছর বয়সের পর ক্রমবর্ধমান বয়সের সাথে কারো উচ্চতা কয়েক ইঞ্চি অর্জনের উপায় খুঁজে পাওয়া প্রায় অসম্ভব। ব্যক্তির সামগ্রিক উচ্চতায় বেশ কয়েকটি কারণ অবদান রাখে। তবে জিনগত কারণের একটি বড় ভূমিকা রয়েছে। কোনো ব্যক্তির উচ্চতার প্রায় ৬০ থেকে ৮০ শতাংশ জিন দ্বারা নির্ধারিত হয়। বাকি ২০ থেকে ৪০ শতাংশ নির্ধারিত হয় বিভিন্ন পরিবেশগত কারণ, লাইফস্টাইল এবং পুষ্টিগত কারণের জন্য।\nযে হরমোনটি উচ্চতার জন্য বিশেষভাবে দায়ী সেটি হলো গ্রোথ হরমোন। গ্রোথ হরমোন তৈরি হয় মানুষের মস্তিষ্কের পিটুইটারি গ্ল্যান্ডের সোমাট্রোপ কোষ থেকে। এটিই মূলত আইজিএফ নামক অপর একটি হরমোনের মাধ্যমে উচ্চতা বৃদ্ধির কাজটি করে থাকে। গ্রোথ হরমোন শরীরের উচ্চতা বৃদ্ধি, কোষ বিভাজন এবং নতুন কোষ তৈরিতে উদ্দীপনা জোগায়। ছোটকাল থেকে এই হরমোনটির আধিক্য হলে কেউ মাত্রাতিরিক্ত লম্বা হয় আর হরমোনটির কমতি হলে শিশু খর্বাকৃতি বা বেঁটে হয়ে থাকে।\nআপনার উচ্চতা ১৮ বছর বয়সের পরে আপনার উচ্চতা আর বৃদ্ধি পায় না কারণ তখন অস্থির গ্রোথ প্লেট অস্থির সঙ্গে মিলিয়ে যায়। দেহের উচ্চতা বাড়ার প্রধান অঙ্গ হাতপায়ের লম্বা অস্থিগুলোর প্রান্তের কাছাকাছি অবস্থিত গ্রোথ প্লেট নামক অপেক্ষাকৃত নরম কার্টিলেজগঠিত অংশ হতেই উচ্চতা বৃদ্ধি পায়। অস্থির এই গ্রোথ প্লেট নামক অংশেই গ্রোথ হরমোনের ক্রিয়ার ফলে অস্থি বৃদ্ধি পায় এবং সঙ্গে সঙ্গে দেহের উচ্চতা বাড়তে থাকে। এটি যখন সক্রিয় বা খোলা থাকা অবস্থায় থাকে তখন হাড়ের দৈর্ঘ্যের বাড়ে; তাই আপনার উচ্চতাও তখন বৃদ্ধি পায়। যখন কোনও ব্যক্তি তার যৌবনের শেষ প্রান্তে থাকে, হরমোনের পরিবর্তনের কারণে গ্রোথ প্লেটগুলো শক্ত হয় এবং একসময় বন্ধ হয়ে যায়। ফলস্বরূপ, হাড়ের বৃদ্ধি বন্ধ হয়ে যায়।\nবয়স একই হলেও তারতম্য ঘটতে পারে উচ্চতায়; image source: jugantar\nমহিলাদের ক্ষেত্রে গ্রোথ প্লেটগুলো প্রায় ১৬ বছর বয়সে এবং পুরুষদের ক্ষেত্রে ১৪ থেকে ১৯ বছর বয়সের মধ্যে সংকুচিত হতে শুরু করে। তবে কারো কারো ক্ষেত্রে মেরুদণ্ডের ডিস্কগুলোর সামান্য সংকোচনের কারণে হাড়ের বৃদ্ধির তারতম্য ঘটে। যদিও এর সংখ্যাটা খুবই কম। তবে নির্দিষ্ট বয়সের পর যখন গ্রোথ প্লেইটগুলো বন্ধ হয়ে যায় তখন কোনো অনুশীলন বা প্রসারিত কৌশলই আপনার উচ্চতা বৃদ্ধিতে সাহায্য করতে পারে না। উচ্চতা বাড়ানোর জন্য বাজারের চটকদার নানান বিজ্ঞাপন সম্পূর্ণভাবে এড়িয়ে চলুন।\nআমাদের মধ্যে অনেকেরই সাধারণত বিশ্বাস করা এই যে, নির্দিষ্ট কিছু ব্যায়াম বা ক্রিয়াকলাপ বা সাঁতার কাটা একজন ব্যক্তির উচ্চতা বাড়াতে পারে। দুর্ভাগ্যক্রমে, এগুলো কেবল দাবীই এবং এই দাবিগুলোর পক্ষে শক্ত প্রমাণ এখনো পর্যন্ত কেউ দিতে পারেনি।\nআরও পড়ুন শরীরের জন্য মেডিটেশনের গুরুত্ব কতটা?\nতবে ১৮ বছর বয়সের আগে কৈশোরের বছরগুলোতে একটি সুস্থ জীবনধারা আপনাকে আপনার উচ্চতা বৃদ্ধিতে সাহায্য করতে পারে। যদিও আপনার উচ্চতা বৃদ্ধির মাত্র ২০-৪০ শতাংশ আপনার জীবনধারা উপর নির্ভর করে, তবে এটি এখনও গুরুত্বপূর্ণ বলে মনে করা হয়। আপনি কোন অপরিহার্য পুষ্টির অভাবে ভুগছেন কি না তা নিশ্চিত করুন। হাড়ের স্বাস্থ্যের উন্নতির জন্য ক্যালসিয়াম এবং ভিটামিন ডি যথেষ্ট পরিমাণে গ্রহণ করা গুরুত্বপূর্ণ। ফল এবং সবুজ সবজি আপনার ভোজনের বৃদ্ধি করতে সহায়ক। যথেষ্ট প্রোটিন খাওয়া স্বাস্থ্যের জন্য ভাল। ডিম, হাঁস, চর্বিযুক্ত মাংস, এবং দুগ্ধজাত পণ্য প্রোটিনের একটি ভাল উৎস। তাই কৈশোরের সময়গুলোতে সেসব মেনে চলুন।\nসর্বোপরি, উচ্চতাই সব কিছু নয়। দিনশেষে আপনার কাছে যা আছে তা গ্রহণ করাই সর্বোত্তম। উচ্চতা কারও সাফল্য কিংবা সুখ নির্ধারণ করে দিতে পারে না। বরং আপনার সফলতা এবং ব্যক্তিত্বই আপনাকে পৌঁছে দিবে সম্মানের এক অনন্য উচ্চতায়।\nThis isaBengali article on ‘why doesn’t your height increase after 18’.\nপেডিকিউর : ঘরে বসেই পায়ের যত্ন


ডাক্তার ও আইনশৃঙ্খলা বাহিনীর সুরক্ষায় শাবি ছাত্রের ফেসশিল্ড | এক্সক্লুসিভ | CampusLive24.com\nPublished: 2020-03-28 11:34:22 BdST, Updated: 2020-05-31 20:02:07 BdST\nশাবি লাইভ: প্রাণঘাতি করোনা ভাইরাস মোকাবেলায় যে যার অবস্থান থেকে এগিয়ে আসছেন। কেউ খাদ্যে, কেউ ওষুধ, আবার কেউবা চিকিৎসার সরঞ্জামাদী নিয়ে। বিশ্বজুড়ে ভয়াবহ আকার ধারণ করেছে করোনা ভাইরাসের সংক্রমণ। মহামারী আকারে ছড়িয়ে পড়া করোনা ভাইরাসে বিশ্বজুড়ে এ পর্যন্ত মারা গেছেন ২৭ হাজার ৩৬০জন।\nএই ভাইরাসে এখন পর্যন্ত আক্রান্ত হয়েছেন ৫ লাখ ৯৭ হাজার জন। সুস্থ হয়েছেন ১ লাখ ৩১ হাজার মানুষ। শনিবার যুক্তরাষ্ট্রের জনস হপকিন্স বিশ্ববিদ্যালয়ের পক্ষ থেকে এমনটি বলা হয়েছে। বাংলাদেশেও দেখা দিয়েছে এই ভাইরাসের সংক্রমণ। এখন পর্যন্ত প্রাণ হারিয়েছেন পাঁচজন।\nপর্যাপ্ত পার্সোনাল প্রোটেক্টিভ ইক্যুইপমেন্টের (পিপিই) অভাবে বিঘ্নিত হচ্ছে চিকিৎসা ব্যবস্থা। এই অবস্থা থেকে পরিত্রাণের লক্ষ্যে ব্যক্তিগত উদ্যোগে সহজ পদ্ধতিতে ফেসশিল্ড তৈরি করেছেন শাহজালাল বিজ্ঞান ও প্রযুক্তি বিশ্ববিদ্যালয়ের (শাবি) সাবেকএক শিক্ষার্থী। তিনি পদার্থবিজ্ঞান বিভাগের সাবেক শিক্ষার্থী।\nতার নাম সৈয়দ রেজওয়ানুল হক নাবিল। তিনি সাইবারনেটিক্স রোবো একাডেমির চিফ টেকনোলজি অফিসার ও ম্যানেজিং ডিরেক্টর। তিনি এ উদ্যোগের কথা জানিয়েছেন। বলেছেন দেশের স্বার্থে তথা ডাক্তার ও আইনশৃঙ্খলা বাহিনীর সুরক্ষায় আমি কাজ করে যাব। এই কাজ অব্যাহতভাবে চলবে।\nজানা যায়, শাবির পদার্থবিজ্ঞান বিভাগের ২০০৭-০৮ সেশনের শিক্ষার্থী সৈয়দ রেজওয়ানুল হক নাবিল। তিনি বলেন, করোনা ভাইরাসের বর্তমান পরিস্থিতির কারণে অনেক ডাক্তার বলছেন তাদের ফেসশিল্ড প্রয়োজন। অনেক ডেন্টিস্টরা এটার অভাবে কাজ করতে পারছেন না। পিপিই এর সাথে এটাও নাকি প্রয়োজন।\nসাইবারনেটিক্স রোবো একাডেমির চিফ টেকনোলজি অফিসার জানান, তাদের প্রয়োজনের তুলনায় ফেসশিল্ড একদম নেই বললেই চলে। তাই ল্যাবে এসে আমি আর হাসান (সহকর্মী) প্রায় ৩০ ঘণ্টা একটানা কাজ করে মোট ৯৮টি ফেসশিল্ড তৈরি করেছি।\nতিনি আরো জানান, কাঁচামালর অভাবে এর বেশি বানাতে পারিনি। এটার মাধ্যমে বর্তমান পরিস্থিতিতে ডাক্তার, সেনাবাহিনী, পুলিশ-প্রশাসনসহ সবাইকে যদি একটু সুরক্ষা দিতে পারি, সেটাই আমাদের সার্থকতা।\nসৈয়দ রেজওয়ানুল হক নাবিলের তৈরি ফেসশিল্ড মানসম্পন্ন বলে মন্তব্য করেছেন সিলেট ওসমানী মেডিকেল কলেজের সার্জারি বিভাগের ইনডোর মেডিকেল অফিসার ডা. মেজবাহ। তিনি বলেন, প্রাথমিকভাবে তৈরি এই ফেসশিল্ড আমি ব্যবহার করছি। এর গুরুত্বপূর্ণ দিকটি হলো, এটি পুনরায় ব্যবহারযোগ্য। একবার ব্যবহারের পর অ্যালকোহল বা হেক্সোসল দিয়ে পরিষ্কার করে পুনরায় ব্যবহার করা যাবে।\nডা. মেজবাহ আরো বলে, আমাদের ডাক্তারদের জন্য এটা অত্যন্ত গুরুত্বপূর্ণ। কেননা, পিপিই ব্যবহারর পরও মুখ ও গগলসের মাঝখানের কিছু জায়গা অনাবৃত থেকে যায়। যেখান দিয়ে জীবাণু প্রবেশের সম্ভাবনা থাকে। ফেসশিল্ড ব্যবহার এই সমস্যা থেকে শতভাগ চিন্তামুক্ত রাখবে বলে আমার বিশ্বাস। তাছাড়া, এর আরেকটি গুরুত্বপূর্ণ দিক হলো যে কেউ এটা তৈরি করতে পারবে। এর ব্যবহার আরামদায়ক বলেও জানিয়েছেন চিকিৎসকরা।\nজানা যায়, নাবিলের এই উদ্যোগ এড়ায়নি সরকারের নজর। ইতোমধ্যে এ উদ্যোগকে বৃহদাকারে কিভাবে নেওয়া যায় সেজন্য সরকারের পক্ষ থেকে যোগাযোগ করা হয়েছে বলে জানান নাবিল।\nতিনি আরো জানান, তথ্য ও যোগাযোগ প্রযুক্তি প্রতিমন্ত্রী জুনাইদ আহমেদ পলক তার ব্যক্তিগত ফেসবুক পেজে এ উদ্যোগ শেয়ার করে জানান, করোনা ভাইরাসের (কাভিড-১৯) সংক্রমণ এড়াতে ডাক্তারদের ব্যক্তিগত সুরক্ষামূলক সরঞ্জামর (পিপিই) চাহিদা বেড়ে গেছে। সিলেটের সাইবারনেটিক্স রোবো একাডেমি এবং সিআরইউএক্স কিছু ফেসশিল্ড তৈরি করেছে জেনে আনন্দিত।\nসৈয়দ রেজওয়ানুল হক নাবিলের নেতৃত্বে এ উদ্যোগের সঙ্গে যুক্ত থাকা দলের অন্য সদস্যরা হলেন, সার্কিট ডিজাইনার হাসান সোহাগ, সাইবারনেটিক্স রোবো একাডেমির চিফ অপারেটিং অফিসার হাসিব আল আহমদ ও সিস্টম ইঞ্জিনিয়ার মারুফ হাসন।\nএই উদ্যোগে সার্বিক সহযোগিতায় ছিলেন সাইবারনেটিক্স রোবো একাডেমির চেয়ারম্যান খালেদ পারভেজ। তিনি বিভিন্ন ভাবে তাদেরকে উৎসাহ দিয়ে আসছিলেন শুরু থেকেই।


ক্ষমতাকে জনগণের কল্যাণে কাজে লাগাতে হবে : রাষ্ট্রপতি\nক্ষমতাকে অপপ্রয়োগ না করে জনগণের কল্যাণে কাজে লাগানোর আহ্বান জানিয়েছেন রাষ্ট্রপতি মো. আবদুল হামিদ।\nবুধবার (১৭ নভেম্বের) সন্ধ্যায় কিশোরগঞ্জ শিল্পকলা একাডেমিতে জেলার জনপ্রতিনিধি ও গণ্যমান্য ব্যক্তিবর্গসহ বিভিন্ন শ্রেণি-পেশার বিশিষ্ট ব্যক্তিদের সঙ্গে মতবিনিময়কালে তিনি এ আহ্বান জানান।\nরাষ্ট্রপতি বলেন, বাহাদুরি দেখানোর জন্য নয়। সরকারি কর্মকর্তা কিংবা জনপ্রতিনিধি যেই হোক, ক্ষমতা ব্যবহার করতে হবে দায়িত্ব পালনে। এর যাতে অপপ্রয়োগ না হয় তাও নিশ্চিত করতে হবে।\nকিশোরগঞ্জ শহরের সৌন্দর্য রক্ষার ওপর জোর দিয়ে রাষ্ট্রপতি আবদুল হামিদ বলেন, ময়লা-আবর্জনা ফেলায় কিশোরগঞ্জের ঐতিহ্য নরসুন্দা নদী ঐতিহ্য হারাচ্ছে এবং পরিবেশ দূষিত হচ্ছে। নদী রক্ষার পাশাপাশি পরিবেশ দূষণ রোধে সবাইকে সচেতন হতে হবে। এছাড়া যানজট নিরসনে প্রয়োজনীয় পদক্ষেপ নিতে প্রশাসন ও জনপ্রতিনিধিসহ সবাইকে নির্দেশ দেন তিনি।\nমতবিনিময় সভায় রাষ্ট্রপতিপুত্র ও কিশোরগঞ্জ-৪ আসনের সংসদ সদস্য রেজওয়ান আহাম্মদ তৌফিক, কিশোরগঞ্জ-৫ আসনের সংসদ সদস্য আলহাজ্ব মো. আফজাল হোসেন, জেলা প্রশাসক মোহাম্মদ শামীম আলম, পুলিশ সুপার মো. মাশরুকুর রহমান খালেদ, জেলা পরিষদের চেয়ারম্যান অ্যাডভোকেট জিল্লুর রহমান, জেলা আওয়ামী লীগের সাধারণ সম্পাদক অ্যাডভোকেট এম এ আফজল, কিশোরগঞ্জ-২ আসনের সাবেক সংসদ সদস্য অ্যাডভোকেট মো. সোহরাব উদ্দিনসহ সামরিক ও বেসামরিক কর্মকর্তারা উপস্থিত ছিলেন।\nএর আগে বিকালে নিজের নামে প্রতিষ্ঠিত প্রেসিডেন্ট আবদুল হামিদ কলেজে অধ্যয়নরত বিদেশি শিক্ষার্থীদের সঙ্গে মতবিনিময় করেন রাষ্ট্রপতি। আগামীকাল বৃহস্পতিবার (১৮ নভেম্বর) দুপুরে সাত দিনের সফর শেষ করে ঢাকায় ফিরে যাবেন তিনি।


পশ্চিমাদের কাছে তথ্য ছিল ঢাকায় হামলার ! | আমার সিলেট টুয়েন্টিফোর ডটকম\nTuesday 29th of September 2020 12:06:40 AM\nThursday 1st of October 2015 12:32:42 AM\nপশ্চিমাদের কাছে তথ্য ছিল ঢাকায় হামলার !\nআমারসিলেট টুয়েন্টিফোর ডটকম,০১অক্টোবর,বিডিপ্রতিদিন থেকেঃ ‘সেপ্টেম্বরের শেষের দিকে ঢাকায় চরমপন্থিদের হামলার ঘটনা ঘটতে পারে’- এমন তথ্য যুক্তরাজ্য এবং অস্ট্রেলিয়ার হাতে ছিল। নির্ভরযোগ্য সূত্র থেকেই তারা এমন আভাস পেয়েছিল এবং সঙ্গে সঙ্গেই তারা তাদের নাগরিকদের সতর্ক করেছে। অস্ট্রেলিয়া যখন তাদের ক্রিকেট দলকে বাংলাদেশে না পাঠানোর সিদ্ধান্ত নেয়, আমরা তাদের পদক্ষেপ নিয়ে হাসি-তামাশা করেছি। কিন্তু কিসের ভিত্তিতে অস্ট্রেলিয়া এ ধরনের সিদ্ধান্ত নিয়েছে তা জানার চেষ্টা করিনি। সুনির্দিষ্টভাবে সেপ্টেম্বর মাসের শেষ সময়টায় বাংলাদেশে ‘জঙ্গি’ হামলার ঘটনা ঘটতে পারে- এমন খবর অস্ট্রেলিয়া এবং যুক্তরাজ্য কীভাবে পেল? সেই তথ্য হয়তো তারাই বলতে পারবে। তবে দুটি দেশই তাদের মিত্রদের এই আশঙ্কার তথ্য জানিয়েছে, অন্তত কানাডাও যে ব্যাপারটা অবহিত হয়েছে, সেটা কানাডার সরকারি সূত্রগুলোও এখন স্বীকার করছে। আসলে পশ্চিমের দেশগুলোও সম্ভাব্য হামলার আশঙ্কার কথা জেনে গিয়েছিল।\nমজার ব্যাপার হচ্ছে, বাংলাদেশই কেবল এ ব্যাপারে পুরো মাত্রায় অন্ধকারে ছিল। অস্ট্রেলিয়া, কানাডা, যুক্তরাজ্যসহ পশ্চিমের দেশগুলো যখন সম্ভাব্য ‘জঙ্গি’ হামলার তথ্য হাতে নিয়ে বাংলাদেশের দিকে সতর্ক নজর রাখছে, বাংলাদেশ তখন বিশাল লাটবহর নিয়ে মার্কিন যুক্তরাষ্ট্রে জাতিসংঘের অধিবেশনে ব্যস্ত সময় কাটাচ্ছে। কানাডার সরকারি সূত্রমতে, সেপ্টেম্বর মাসের শেষ সময়টায় বাংলাদেশে পশ্চিমা স্বার্থ-সংশ্লিষ্ট স্থাপনা বা পশ্চিমা নাগরিকরা জঙ্গি হামলার শিকার হতে পারেন- বলে যুক্তরাজ্য এবং অস্ট্রেলিয়ার কাছে তথ্য ছিল। সেপ্টেম্বরের শেষ সময়টায় এসেই ঢাকায় ইতালীয় একজন উন্নয়ন কর্মী খুন হয়েছেন। আর এই খুনের দায়িত্ব কাঁধে তুলে নিয়েছে মুসলিম চরমপন্থি গোষ্ঠী ‘ইসলামিক স্টেট’। অর্থাৎ জঙ্গিদের হাতেই একজন বিদেশি নাগরিকের প্রাণহানি হলো। পশ্চিমা দুটি দেশের আশঙ্কা কিংবা অনুমান, যাই বলি না কেন- একেবারে দুয়ে দুয়ে চারের মতোই তো মিলে গেল।\nবাংলাদেশে যে জঙ্গি হামলা হতে পারে- সে ব্যাপারে কি যুক্তরাজ্য বা অস্ট্রেলিয়ার কাছে সুনির্দিষ্ট কোনো তথ্য ছিল? নাকি তারা বিভিন্ন ঘটনার পরম্পরা বিশ্লেষণ করে একটি ধারণায় উপনীত হয়েছিল? ২১ সেপ্টেম্বর ‘ইসলামিক স্টেট’ একটি ভিডিও বার্তায় ইরাক এবং সিরিয়ায় মার্কিন যুক্তরাষ্ট্রের নেতৃত্বাধীন ইসলামিক স্টেটবিরোধী সামরিক অভিযানে অংশ নেওয়া দেশগুলোর বিরুদ্ধে প্রতিশোধ নেওয়ার আহ্বান জানানো হয়।\nওই বার্তায় বলা হয়, সুযোগ বুঝে ইসলামিক স্টেটবিরোধী অভিযানে অংশ নেওয়া দেশগুলোর নাগরিক, তাদের স্বার্থ-সংশ্লিষ্ট স্থাপনা এবং প্রতিষ্ঠানে হামলা চালানোর আহ্বান জানানো হয়। ইসলামিক স্টেটের ওই ভিডিও বার্তাটিকে যথেষ্ট গুরুত্ব দিয়ে বিবেচনায় নেয় পশ্চিমা দেশগুলো। তারা ধারণা করে, এই আহ্বানে সাড়া দিয়ে বিভিন্ন অঞ্চলে উগ্রপন্থিরা পশ্চিমাদের ওপর হামলা চালাতে পারে। কেবল যুক্তরাজ্য এবং অস্ট্রেলিয়াই সম্ভাব্য এই হামলার স্থান হিসেবে বাংলাদেশকে চিহ্নিত করে। লক্ষণীয় বিষয়, ২৮ সেপ্টেম্বর ঢাকায় ইতালীয় নাগরিক খুন হওয়ার পরপরই ইসলামিক স্টেট এই হত্যাকাণ্ডের দায় স্বীকার করে নেয়।\nআর এই দায় স্বীকারের মধ্য দিয়ে ইসলামিক স্টেটের ভিডিও হুমকি এবং পশ্চিমাদের আশঙ্কাকে ‘যথার্থ’ হিসেবে প্রতিষ্ঠিত করে। প্রশ্ন হচ্ছে, ২১ সেপ্টেম্বরের পর থেকেই যেখানে পশ্চিমা দেশগুলো বাংলাদেশে তাদের স্থাপনা এবং নাগরিকদের নিয়ে উদ্বিগ্ন হয়েছে, সেখানে বাংলাদেশের সরকারি সংস্থা কি এসবের কিছুই জানেনি? যুক্তরাজ্য এবং অস্ট্রেলিয়া কি বাংলাদেশের পররাষ্ট্র মন্ত্রণালয়কে সরাসরি, কিংবা নিজ নিজ দেশে বাংলাদেশ দূতাবাসকে তাদের আশঙ্কার কথা জানিয়েছিল? জানানো হলে পররাষ্ট্র মন্ত্রণালয় এ ব্যাপারে কী ব্যবস্থা নিয়েছে? কিংবা অস্ট্রেলিয়া যখন বাংলাদেশে ক্রিকেট দল না পাঠানোর সিদ্ধান্ত জানায়, তখনো কি সুনির্দিষ্টভাবে এসব আশঙ্কার বিষয়গুলো আলোচনায় উঠে এসেছিল? পঁচাত্তরে বঙ্গবন্ধু হত্যাকাণ্ডের ষড়যন্ত্র পর্যায়ে খুনিরা দিনের পর দিন ঢাকায় মার্কিন দূতাবাসে গিয়েছে, সেই সময়কার দূতাবাস কর্মকর্তাদের সঙ্গে শলা-পরামর্শ করেছে। ঢাকার গোয়েন্দারা, কূটনীতিকরা সেই তথ্য জানতেও পারেনি।\nআজও যখন বাংলাদেশে সম্ভাব্য জঙ্গি হামলার সুনির্দিষ্ট তথ্য হাতে নিয়ে পশ্চিমের প্রভাবশালী দেশগুলো উদ্বেগে সময় কাটায়, বাংলাদেশের পররাষ্ট্র মন্ত্রণালয়, কূটনীতিক বা গোয়েন্দা নেটওয়ার্ক- কেউ সেগুলো জানতেও পারে না। ‘এই কূটনীতি দিয়া আমরা কি করিব? ‘ সূত্রঃবিডিপ্রতিদিন ।\nলেখক :শওগাত আলী সাগর,টরন্টোর বাংলা পত্রিকা ‘নতুনদেশ ডটকম’-এর প্রধান সম্পাদক


সাবেক প্রধান বিচারপতি এস কে সিনহা বিদেশে বসে যে বই লিখেছেন, তাতে দেশের বিচার বিভাগের ভাবমূর্তি নষ্ট হয়েছে বলে মন্তব্য করেছেন সরকারের প্রধান আইন কর্মকর্তা মাহবুবে আলম। তিনি বলেছেন, আপিল বিভাগের অন্য বিচারপতিরা সে সময় প্রধান বিচারপতি সিনহার সঙ্গে কেন বসতে চাননি- তা প্রকাশ পেলে আরও দুর্গন্ধ ছড়াবে। তাতে বিচার বিভাগের ভাবমূর্তি আরও নষ্ট হবে। গতকাল মঙ্গলবার সুপ্রিম কোর্টে নিজের কার্যালয়ে সাংবাদিকদের প্রশ্নের জবাবে অ্যাটর্নি জেনারেল মাহবুবে আলম এ কথা বলেন। তিনি বলেন, সবচেয়ে বড় কথা হল, বিচারপতি সিনহা যা করছেন এটা বিচার বিভাগের ভাবমূর্তি উনি নিজেই নষ্ট করছেন।\nঅ্যাটর্নি জেনারেল বলেন, এই সরকারের আমলে অনেক বিচারপতি কাজ করে গেছেন। এদের কেউ তো সরকারের বিরুদ্ধে কোনো অভিযোগ করেননি! উনি তো স্পষ্ট করেননি, কেন উনার সঙ্গে উনার সঙ্গী বিচারপতিরা একসঙ্গে বসতে চাননি। তিনি আরো বলেন, অন্য বিচারপতিরা তার সঙ্গে কেন বসতে চাননি, সে কারণগুলো তো তিনি বলেননি। সেগুলো তিনি যদি উল্লেখ করেন, তবে দুর্গন্ধ আরও ছড়াবে। সেগুলোতে বিচার বিভাগের ভাবমূর্তি আরও নষ্ট হবে।\nঅন্য বিচারপতিরা তখন কেন এস কে সিনহার সঙ্গে বসতে চাননি জানতে চাইলে মাহবুবে আলম বলেন, আমরা যা জেনেছি কাগজ পড়ে জেনেছি। কোনো বিচারপতির সঙ্গে এ নিয়ে কথা বলিনি। উনার সঙ্গে অন্য বিচারপতি সহকর্মীরা বসতে অস্বীকৃতি দেখিয়েছেন। আমার মনে হয় না, এমন ঘটনা পৃথিবীতে আর কোথাও ঘটেছে। সিনহার বইটিতে যদি কোনো বর্তমান বিচারপতি সম্পর্কে কোনো কথা বলা থাকে এবং তারা যদি মনে করেন, তবে এ বিষয়ে ব্যবস্থা গ্রহণ করবেন।\nAtiq ২৬ সেপ্টেম্বর, ২০১৮, ১০:৫২ এএম says :00\nবর্তমানে দেশে ন্যায় বিচারের ব্যবস্থা থাকলেতো বিচার বিভাগের মর্যাদার প্রশ্ন আসবে।\nAtiq ২৬ সেপ্টেম্বর, ২০১৮, ১১:১৪ এএম says :00\nএটর্নি জেনেরলের কোথায় মনে হচ্ছে, আমাদের চলাচলের রাস্তায় গাঁড়া আছে, কেহইতো সত্য কথাটি বলছেনা, একজন প্রধান দায়িত্বশীল ব্যক্তি কেন বলবে? এই জন্যে কেন তাহার নামে রাষ্ট্রদ্রোহী মামলা হবেনা! ও আচ্ছা, আমিতো বলেই গিয়াসিলাম, বর্তমানে রাষ্ট্রদ্রোহী মামলা সরকার(অবৈধ) এর একথিয়ার!!!


সরকারি মাধ্যমিক বিদ্যালয় সহকারী শিক্ষক নিয়োগ পরীক্ষা-২০০৯ এর প্রশ্ন পড়ুন।\n1. কোনোদিন কর্মহীন পূর্ণ অবকাশে বসন্তবাতাসে অতীতের তীর হতে যে রাত্রে বহিবে দীর্ঘশ্বাস, ঝরা বকুলের কান্না ব্যথিবে আকাশ।উপরিউক্ত চরণের রচয়িতা কে?\nবাংলা২০০৯সরকারি মাধ্যমিক বিদ্যালয় সহকারী শিক্ষক নিয়োগ পরীক্ষা-২০০৯ মাধ্যমিক সহকারী শিক্ষক\nপ্রশ্নঃ কোনোদিন কর্মহীন পূর্ণ অবকাশে বসন্তবাতাসে অতীতের তীর হতে যে রাত্রে বহিবে দীর্ঘশ্বাস, ঝরা বকুলের কান্না ব্যথিবে আকাশ।উপরিউক্ত চরণের রচয়িতা কে?\nবর্ণনাঃ চরণটি রবীন্দ্রনাথ ঠাকুরের 'শেষের কবিতা' উপন্যাস থেকে নেয়া হয়েছে।\n2. কোনটি নাম ধাতুর উদাহরণ?\nপ্রশ্নঃ কোনটি নাম ধাতুর উদাহরণ?\nনাম শব্দ অথ্যাৎ বিশেষ্য, বিশেষণ, অব্যয় প্রভৃতি শব্দ কখনও কখনও প্রত্যয়যোগে, কখনওবা প্রত্যয় যুক্ত না হয়ে ক্রিয়ারূপে ব্যবহৃত হয়। এ ধরনের ক্রিয়ার মূলকে নাম ধাতু বলে। যেমন- জুতা > জুতানো, বেত > বেতানো, হাত > হাতানো, বাঁকা>বাঁকানো।\n3. 'শক্রকে পীড়া দেয় যে,-এর সঠিক বাক্য সংকোচন হলো-\nপ্রশ্নঃ 'শক্রকে পীড়া দেয় যে,-এর সঠিক বাক্য সংকোচন হলো-\nপরন্তপ - [বিশেষণ পদ] শত্রু-নিগ্রহকারী, পরঞ্জয়, অরিন্দম। [পরম্+তপ]\n4. কোনটি উপসর্গ নিষ্পন্ন শব্দ?\nপ্রশ্নঃ কোনটি উপসর্গ নিষ্পন্ন শব্দ?\nউপসর্গ’ কথাটির মূল অর্থ ‘উপসৃষ্ট’। এর কাজ হলো নতুন শব্দ গঠন করা। উপসর্গের নিজস্ব কোন অর্থ নেই, তবে এগুলো অন্য শব্দের সাথে যুক্ত হয়ে বিশেষ অর্থ প্রকাশ করে থাকে। মনে রাখতে হবে, উপসর্গ সব সময় মূল শব্দ বা ধাতুর পূর্বে যুক্ত হয়।\n5. বাংলায় টি.এস এলিয়টের কবিতার প্রথম অনুবাদক কে?\nপ্রশ্নঃ বাংলায় টি.এস এলিয়টের কবিতার প্রথম অনুবাদক কে?\nরবীন্দ্রনাথের ৫২টি কাব্যগ্রন্থ, ৩৮টি নাটক, ১৩টি উপন্যাস ও ৩৬টি প্রবন্ধ ও অন্যান্য গদ্যসংকলন তার জীবদ্দশায় বা মৃত্যুর অব্যবহিত পরে প্রকাশিত হয়। তার সর্বমোট ৯৫টি ছোটগল্প ও ১৯১৫টি গান যথাক্রমে গল্পগুচ্ছ ও গীতবিতান সংকলনের অন্তর্ভুক্ত হয়েছে। রবীন্দ্রনাথের যাবতীয় প্রকাশিত ও গ্রন্থাকারে অপ্রকাশিত রচনা ৩২ খণ্ডে রবীন্দ্র রচনাবলী নামে প্রকাশিত হয়েছে। রবীন্দ্রনাথের যাবতীয় পত্রসাহিত্য উনিশ খণ্ডে চিঠিপত্র ও চারটি পৃথক গ্রন্থে প্রকাশিত। এছাড়া তিনি প্রায় দুই হাজার ছবি এঁকেছিলেন। রবীন্দ্রনাথের রচনা বিশ্বের বিভিন্ন ভাষায় অনূদিত হয়েছে। ১৯১৩ সালে গীতাঞ্জলি কাব্যগ্রন্থের ইংরেজি অনুবাদের জন্য তিনি সাহিত্যে নোবেল পুরস্কার লাভ করেন।\n6. সূর্যগ্রহণ গল্পটি কে রচনা করেছেন?\nপ্রশ্নঃ সূর্যগ্রহণ গল্পটি কে রচনা করেছেন?\nজহির রায়হানের গল্পসমগ্র:\n7. পরশুরাম কার ছদ্মনাম?\nরাজশেখর বসু (মার্চ ১৬, ১৮৮০ - এপ্রিল ২৭, ১৯৬০) ছিলেন একজন বিশিষ্ট সাহিত্যিক, অনুবাদক, রসায়নবিদ ও অভিধান প্রণেতা। তিনি পরশুরাম ছদ্মনামে তাঁর ব্যঙ্গকৌতুক ও বিদ্রুপাত্মক গল্পগুলির জন্য সুপ্রসিদ্ধ। প্রথম জীবনে তিনি আচার্য স্যার প্রফুল্লচন্দ্র রায়ের বেঙ্গল কেমিক্যাল অ্যান্ড ফার্মাসিউটিক্যাল ওয়ার্কসে কর্মরত ছিলেন।\n8. 'বৃত্রসংহার' মহাকাব্যের রচয়িতা কে?\nপ্রশ্নঃ 'বৃত্রসংহার' মহাকাব্যের রচয়িতা কে?\n‘বৃত্রসংহার’ (১৮৭৫-৭৭) হেমচন্দ্র বঙ্গোপাধ্যায় রচিত জনপ্রিয় আখ্যান কাব্য। মহাকাব্য হিসেবে পরিচিত। দুই খন্ডে (১ম খন্ড ১-১১ সর্গ, ২য় খন্ড ১২-১৫ সর্গ) প্রকাশিত হয়। বৃত্রাসুরের স্বর্গজয় ও দধীচির অস্থিনির্মিত বজ্র দ্বারা ইন্দ্রের বৃত্র বধ ও স্বর্গরাজ্য পুনরুদ্ধার এই কাব্রের আখ্যান ভাগ। পৌরাণিক কাহিনির নূতন ব্যাখ্যা ঊনবিংশ শতাব্দীর জীবনজিজ্ঞাসা, অমিত্রাক্ষর ছন্দ্রের ব্যবহার ইত্যাদি। ব্যাপারে মাইকেল মধুসূদন দত্তের ‘মেঘনাদবধ কাব্যে’র অনুসারী। ঊনবিংশ শতাব্দীতে এই কাব্য অত্যন্ত প্রশংসিত হয়েছিল। বঙ্কিমচন্দ্র ও রবীন্দ্রনাথ এ কাব্যের উচ্ছ্বসিত প্রশংসা করেন।\n9. কোন বাক্যটিতে অনন্বয়ী অব্যয়ের ব্যবহার হয়েছে?\nওকে দিয়ে এ কাজ হবে না\nআমি আজ আলবত যাব\nহাশেম কিংবা কাশেম এর জন্য দায়ী\nতিনি সৎ,তাই সকলেই তাকে শ্রদ্ধা করে\nপ্রশ্নঃ কোন বাক্যটিতে অনন্বয়ী অব্যয়ের ব্যবহার হয়েছে?\nঅনন্বয়ী অব্যয়ঃ যে সকল অব্যয় বাক্যের অন্য পদের সঙ্গে কোনো অন্বয় বা সম্বন্ধ না রেখে স্বাধীনভাবে ভাব প্রকাশ করে তাদেরকে অনন্বয়ী অব্যয় বলে। যেমন : মরি মরি, উঃ, বটে, ছিঃ, প্রভৃতি।\n10. কোনটি অকর্মক ক্রিয়ার উদাহরণ?\nআমি চোখে দেখি না\nআকাশে চাঁদ দেখি না\nছেলেটা কথা শোনে\nআমি রাতে ভাত খাব না\nপ্রশ্নঃ কোনটি অকর্মক ক্রিয়ার উদাহরণ?\nব্যাকরণে, যে ক্রিয়ার কোনো কর্ম থাকে না তাকে অকর্মক ক্রিয়া বলা হয়। এটি একটি সকর্মক বা দ্বিকর্মক ক্রিয়া থেকে পৃথক, যাদের এক বা একাধিক কর্ম থাকে। ক্রিয়ার এই ধর্মকে অকর্মকত্ব বলে। অকর্মক ক্রিয়া সম্বলিত বাক্যে ক্রিয়াকে কাকে বা কী প্রশ্ন করলে উত্তর পাওয়া যায় না।\nণত্ব ও ষত্ব বিধান বাংলা ব্যাকরণের কোন অংশের আলোচ্য বিষয়?\nপ্রশ্নঃ ণত্ব ও ষত্ব বিধান বাংলা ব্যাকরণের কোন অংশের আলোচ্য বিষয়?\n11. তাড়নজাত ধ্বনি কোনটি?\nপ্রশ্নঃ তাড়নজাত ধ্বনি কোনটি?\n12. ইলেক বা লোপ চিহ্ন -এর ক্ষেত্রে বিরতিকালের পরিমাণ কোনটি হবে?\nএক বলার দ্বিগুন সময়\nএক উচ্চারণে যে সময় লাগে\nথামার প্রয়োজন নেই\nপ্রশ্নঃ ইলেক বা লোপ চিহ্ন -এর ক্ষেত্রে বিরতিকালের পরিমাণ কোনটি হবে?\nইলেক বা লোপচিহ্ন ('):\nকোনো বিলুপ্ত বর্ণের পরিবর্তে লোপ চিহ্ন বসে।\n13. কোনটি বিষমীভবন -এর উদাহরণ?\nপ্রশ্নঃ কোনটি বিষমীভবন -এর উদাহরণ?\nবিষমীভবন : পাশাপাশি একই ব্যঞ্জনধ্বনি দু’বার থাকলে তাদের একটি পরিবর্তিত হলে তাকে বিষমীভবন বলে। যেমন, শরীর˃ শরীল, লাল˃ নাল\n14. আলকাতরা শব্দটি কোন ভাষা থেকে এসেছে?\nপ্রশ্নঃ আলকাতরা শব্দটি কোন ভাষা থেকে এসেছে?\n15. যে ছন্দে যুক্তধ্বনি সব সময় একমাত্রা হিসেবে গণনা করা হয় তাকে কি ধরনের ছন্দ বলে?\nপ্রশ্নঃ যে ছন্দে যুক্তধ্বনি সব সময় একমাত্রা হিসেবে গণনা করা হয় তাকে কি ধরনের ছন্দ বলে?\nঅক্ষরবৃত্ত ছন্দ (মিশ্রকলাবৃত্ত/তানপ্রধান ছন্দ) বাংলা সাহিত্যে প্রচলিত প্রধান তিনটি ছন্দের একটি। অন্য দুটি হলো স্বরবৃত্ত ছন্দ এবং মাত্রাবৃত্ত ছন্দ। অক্ষরবৃত্ত ছন্দে লেখা কবিতাগুলোর মূলপর্ব সাধারণত ৮ বা ১০ হয় । এছাড়া অক্ষর বৃত্ত ছন্দ ৮✝৮, ৮✝৬, ৮✝৪, ৮✝২ হতে পারে।\n16. হৃদয় মাঝে মেঘ উদয় করি । নয়নের মাঝে ঝরিল বারি ।- এখানে কি ধরনের অলঙ্কার -এর প্রয়োগ হয়েছে?\nপ্রশ্নঃ হৃদয় মাঝে মেঘ উদয় করি । নয়নের মাঝে ঝরিল বারি ।- এখানে কি ধরনের অলঙ্কার -এর প্রয়োগ হয়েছে?\n17. কোন বানানটি সঠিক?\nসরস্বতী (সংস্কৃত: सरस्वती) হলেন জ্ঞান, সংগীত, শিল্পকলা, বুদ্ধি ও বিদ্যার হিন্দু দেবী। তিনি সরস্বতী-লক্ষ্মী-পার্বতী এই ত্রিদেবীর অন্যতম। এই ত্রিদেবীর কাজ হল ব্রহ্মা, বিষ্ণু ও শিবকে যথাক্রমে জগৎ সৃষ্টি পালন করতে সাহায্য করা। সরস্বতীর প্রথম উল্লেখ পাওয়া যায় ঋগ্বেদে।\n18. কোনটি সাগর শব্দের প্রতিশব্দ নয়?\nপ্রশ্নঃ কোনটি সাগর শব্দের প্রতিশব্দ নয়?\n19. 'গলায় গামছা যার ' -এটি কোন ধরনের বহুব্রীহি সমাসের ব্যাসবাক্য?\nপ্রশ্নঃ 'গলায় গামছা যার ' -এটি কোন ধরনের বহুব্রীহি সমাসের ব্যাসবাক্য?\n20. কোন দেশের পতাকা কখনো অর্ধনমিত করা হয় না?\nসাধারণ জ্ঞান২০০৯সরকারি মাধ্যমিক বিদ্যালয় সহকারী শিক্ষক নিয়োগ পরীক্ষা-২০০৯ মাধ্যমিক সহকারী শিক্ষক\nপ্রশ্নঃ কোন দেশের পতাকা কখনো অর্ধনমিত করা হয় না?\nবর্ণনাঃ বিশ্বের দুটি দেশের জাতীয় পতাকা কখনো অর্ধনমিত হয় না। এ দেশ দুটি হচ্ছে সৌদি আরব ও ইরান। এর কারণ হচ্ছে -সৌদি আরবের জাতীয় পতাকার জমিনের মধ্যে আরবিতে কলেমা তাইয়্যেবা 'লা ইলাহা ইল্লাল্লাহ মুহাম্মাদুর রাসূলুল্লাহ ' খচিত আর ইরানের জাতীয় পতাকার সাদা জমিনে খচিত হয়েছে চারটি চন্দ্র ও এর মাঝে খাড়াভাবে একটি তলোয়ার। সব মিলিয়ে এখানে ' আল্লাহ' শব্দটি প্রকাশ করা হয়েছে।\n21. জেনেভা চুক্তিতে কোন কোন দেশ স্বাক্ষর করে?\nপ্রশ্নঃ জেনেভা চুক্তিতে কোন কোন দেশ স্বাক্ষর করে?\nবর্ণনাঃ ১৯৪৫ সালে দ্বিতীয় বিশ্বযুদ্ধের পর ভিয়েতনাম পুনরায় ফ্রান্সের অধীনে চলে যায়। কিন্তু ভিয়েতনাম ফ্রান্সের সাথে বিক্ষিপ্ত যুদ্ধে জড়িয়ে পড়ে। জেনেভা চুক্তির মাধ্যমে এ যুদ্ধের আপাত সমাপ্তি ঘটে। ফ্রান্স ও ভিয়েতনাম এ চুক্তিতে স্বাক্ষর করে । চুক্তিটি সম্পাদিত হয় ১৯৫৪ সালে সুইজারল্যান্ডের জেনেভা শহরে।\n22. 'রয়টার' কি?\nপ্রশ্নঃ 'রয়টার' কি?\nবর্ণনাঃ রয়টার্স হচ্ছে ব্রিটেনের সংবাদ স সংস্থা । এর সদর দপ্তর লন্ডনে। ১৯৫১ সালে পল জুলিয়াস রয়টার্স এ সংবাদ সংস্থা প্রতিষ্ঠা করেন। বর্তমানে ২০০ টি দেশের হাজার হাজার সংবাদপত্রে রয়টার্স সংবাদ সরবরাহ করে। রয়টার্সের সদর দপ্তর থেকে প্রতিদিন প্রায় পাঁচ লক্ষ শব্দ সম্বলিত সংবাদ বিশ্বে ছড়িয়ে দেয়া হয়। রেডিও, টেলিভিশন ও তাদের সংবাদ বুলেটিন তৈরি করতে বেশির ভাগ ক্ষেত্রে রয়টার্সের সাহায্য নেয়। বর্তমানে সংবাদ সরবরাহের ক্ষেত্রে রয়টার্স অত্যাধুনিক যোগাযোগ মাধ্যমকে কাজে লাগাচ্ছে।\n23. জাতিসংঘের সুনামি দূত হিসেবে নিয়োজিত হন কে?\nপ্রশ্নঃ জাতিসংঘের সুনামি দূত হিসেবে নিয়োজিত হন কে?\n24. বিশ্বের সবচেয়ে বেশি পত্রিকা বিক্রি হয় কোন দেশে?\nপ্রশ্নঃ বিশ্বের সবচেয়ে বেশি পত্রিকা বিক্রি হয় কোন দেশে?\nবর্ণনাঃ বর্তমানে বিশ্বের সবচেয়ে বেশি পত্রিকা বিক্রি হয় চীনে (৯৩.৫ মিলিয়ন কপি) । দ্বিতীয় ভারত (৭৮.৮ মিলিয়ন কপি) , তৃতীয় জাপান (৭০.৪ মিলিয়ন কপি) এবং যুক্তরাষ্ট্রে বিক্রি হয় ৫৬.৬ মিলিয়ন কপি।


প্রকাশ: ২৮ সেপ্টেম্বর ২১ । ০১:১৪\nআপডেট: ২৮ সেপ্টেম্বর ২১ । ০১:১৪\nপ্রকাশ: ২৮ সেপ্টেম্বর ২১ । ০১:১৪ । আপডেট: ২৮ সেপ্টেম্বর ২১ । ০১:১৪\nরাজধানীর পল্লবীর একই কক্ষে স্বামী রোকনুদ্দীন আহমেদের লাশের পাশে অন্তত দু'দিন ধরে শুয়েছিলেন বৃদ্ধ স্ত্রী নিলুফার ইয়াসমিন। ওই দম্পতির সন্তান পাশের কক্ষে থাকলেও জানতেনই না যে তার বাবা মারা গেছেন! প্রতিবেশীদের কাছ থেকে খবর পেয়ে সোমবার পুলিশ ৮০ বছর বয়সী রোকনুদ্দীনের লাশ উদ্ধার করেছে। অসুস্থ স্ত্রীকে ভর্তি করা হয়েছে একটি হাসপাতালে।\nপুলিশ ও প্রতিবেশীরা বলছেন, রোকনুদ্দীন আহমেদ বাংলাদেশ প্রকৌশল বিশ্ববিদ্যালয়ের (বুয়েট) শিক্ষক ছিলেন। শাহরিয়ার আহমেদ রূপম নামের ওই দম্পতির যে ছেলে পাশের কক্ষে ছিলেন তিনিও একটি মেডিকেল কলেজে পড়ালেখা করতেন। ওই ঘটনায় চাঞ্চল্যের সৃষ্টি হয়েছে।\nঅবশ্য ৪০ বছর বয়সী রূপম পুলিশকে বলেছেন, দু'দিন আগে তিনি তার বাবা-মাকে তাদের কক্ষে গিয়ে দেখে এসেছিলেন। তখন তারা শুয়েছিলেন। কিন্তু সোমবার দুপুরে ওই কক্ষ থেকে তিনি দুর্গন্ধ পান। তখন সেখানে গিয়ে দেখেন, তার বাবার শরীর ফুলে গেছে। মৃত অবস্থায় পড়ে আছেন। পাশেই তার মা অনেকটা অচেতন অবস্থায় শুয়ে ছিলেন। প্রতিবেশীরা পুলিশকে জানিয়েছেন, ওই ফ্ল্যাটে বাইরের কাউকে বা কোনো আত্মীয়স্বজনকেও দেখা যেত না। ফ্ল্যাটের দরজা-জানালা প্রায় সবসময় বন্ধ থাকত।\nপল্লবী থানার এসআই শফিকুল ইসলাম জানান, প্রতিবেশীদের কাছ থেকে খবর পেয়ে দুপুরের দিকে তিনি পল্লবী ৭ নম্বর সেক্টরের ওই ফ্ল্যাটে যান। সেখানকার পরিবেশ দেখে 'অস্বাভাবিক' মনে হয়েছে। পাশের কক্ষে ছেলে থাকলেও তিনি জানতেনই না তার বাবা মারা গেছেন, মা অসুস্থ হয়ে লাশের পাশে পড়ে আছেন!\nপল্লবী থানার ওসি পারভেজ ইসলাম বলেন, তারা ধারণা করছেন, ২৪ ঘণ্টার বেশি সময় আগে ওই ব্যক্তি মারা গেছেন। দেহে অনেকটা পচন ধরেছে। ছেলের সঙ্গে কথা বলে তারা তথ্য উদ্ঘাটনের চেষ্টা করছেন।\nবিষয় : লাশ উদ্ধার পল্লবী\nড্রেনে পড়ে নিখোঁজের সাড়ে ৬ ঘণ্টা পর উদ্ধার হলেন তিনি\nনেত্রকোনায় ঘর থেকে দম্পতির লাশ উদ্ধার


বিবাহ অভিযান ⋆ PagolerProlap\nBy অজানা লেখক on\t 12/06/2018 বই রিভিউ, স্মৃতি থেকে লেখা\nবিবাহ অভিযান – যা দেখিলে বিয়ের সাধ জন্মায়, [বরযাত্রী ও বাসর, বিভূতিভূষণ মুখোপাধ্যায়]। সাদা-কালো আমাদের সেকেলে টিভিটার কোম্পানীর নাম ছিল ‘ক্যাপ্টেন’- হ্যাঁ, কেউ এমন ধারা কোম্পানীর নাম শুনেছে কিনা সন্দেহ! কিন্তু, ১৪ ইঞ্চির ক্যাপ্টেনের অনেক ক্ষমতা ছিল; দুটি মাত্র চ্যানেলে আমূল সুরভি থেকে ছুটিছুটি, জাঙ্গলবুক, ডাকটেলস, ব্যাটম্যান-সুপারম্যান-ফ্যান্টম, দ্যা স্ট্রীট-হক ইত্যাদি হয়ে ওদিকে আবার তেরো-পার্বন (আমি দেখিনি, আফসোস!) , স্বপ্নের বাজার, কুয়াসা যখন, জননী, জন্মভূমি ইত্যাদি নিয়ে তার ম্যারাথন দৌড় ছিল! ক্যাপ্টেনের চৌদ্দ ইঞ্চির চৌহদ্দিতে যা ধন-সম্পদ ছিল, তা দেখলে আমি নিশ্চিত, আঙ্কল স্ক্রুজও ঈর্ষান্বিত হয়ে পড়তেন। শেষদিকে বৃদ্ধ ক্যাপ্টেনের মধ্যে অবশ্য দৃঢ়তা কমে গেছিল, ভোল্টেজ কমে এলে, বা অনেকক্ষন চললে সে হাঁপাত, তার ছবি কাঁপত, কোনা মুড়ে যেত। এসব ক্ষেত্রে নির্দয় হয়ে তাকে চড়-চাপাটি মারতেই হত! কিন্তু, সে যাই হোক, ক্যাপ্টেনের কাছে আমরা ঋণীই ছিলাম, এখনো আছি।\nএই ক্যাপ্টেনের সুবাদেই দেখেছিলাম ‘বিবাহ-অভিযান’ নামের সিরিয়ালটি! যতদুর মনে পড়ে ১৯৯৩ এর সপ্তাহান্তের শুক্রবার গুলিতে, রাত দশটায় গ-গনশা, রাজেন, ঘ-ঘোৎনা, গোঁরা, তিলু আর কে. গুপ্তা এসে উদয় হয়েছিল আমাদের জীবনে। সিরিয়ালের শুরুতে লম্বা হুঁউশ হুউশ করে শব্দ হত, তারপর প্যাঁপা-প্যাঁপ-প্যাঁ এরকম আওয়াজে সিরিয়াল শুরু হত! সিরিয়ালটা অমন হাসির হওয়া সত্ত্বেও ওই হুউশ শব্দে শুরু হওয়ার কেমন গা শিউরে উঠত!\nগনশা, রাজেন, ঘোৎনা, গোঁরা, তিলু আর কে গুপ্তা, শিবপুরের বাসিন্দা। বিয়ে-পাগলা এই ছয়জনের হিজিবিজি কাজ-কারবার ছিল অফুরন্ত হাসির উৎস! এদের মধ্যে গনশা (শঙ্কর চক্তবর্তী) দলনেতা বিশেষ, তার একটু তোতলামির একটু দোষ আছে বটে, তবে তাতে তার ধার বেড়েছে বই কমেনি! সে বয়েসে জানতাম না, জানার কথাও নয়, সিরিয়ালটি হয়েছিল দেবকুমার বসুর পরিচালনায়। অভিনেতাদের কাউকে চিনতাম না, আর দু-জন বাদে আর কেউ তেমন পরিচিত হয়েও উঠতে পারেনি। শঙ্কর চক্রবর্তী গনশাকে, আর শুভাশিস মুখার্জি রাজেনকে চিরকালের জন্য মনে গেঁথে দিয়ে গেছে। এই দুজন ছাড়া আর যারা ছিলেন, রাহুল বর্মন, জয় বাদলানী, দীপন তপাদার, আর রঞ্জন ব্যানার্জী, এদের মুখ মনে আছে, কিন্তু পরে আর কোথাও তাদের দেখেছি বলে মনে পড়ে না।\nবিবাহ-অভিযান সিরিয়ালটি কোন অজ্ঞাত কারনে সম্পূর্ণ হয় নি, শেষ মনে আছে কে গুপ্তা দু-হাতের করতল জোড়া করে বুড়ো আঙুল দুটো নাড়িয়ে পুঁটিমাছ এর ইঙ্গিত করছিলেন, পুঁটি হল গনশার হবু বউ! এই সিরিয়ালটি টোরেন্টে বা সিডিতেও পাওয়া যায় না, তাই বহুদিন ধরে জানতে পারিনি যে এর গল্পের উৎস বিভূতিভূষণ মুখোপাধ্যায় এর বই ‘বরযাত্রী ও বাসর’! সেকালের গল্পে তো উৎকট চড়া দাগের রসিকতা থাকত না, সিরিয়ালেও ঘনঘন বাজ পড়ার শব্দ হত না বা ধিন-তা-না-ধি-তা-না বেজে উঠত না। ফলে বিয়ে-পাগলা এই ছয়জনের কাজ-কারবার আজকের হিসেবে খুব অভূতপূর্ব না হলেও, আমাদের জন্য ছিল অফুরন্ত হাসির উৎস!\nএ বই এর খুঁত ধরা আলোচনা সম্ভব, কিন্তু আমি করব না। এ বই শুধুই নির্মল আনন্দের আকর। সেই একটু সেকেলে, একটু বোকা-সোকা, কিন্তু একটু চালিয়াৎ গোটা কতক ছোকরার প্রেম, বিয়ে ইত্যাদি নিয়ে নাজেহাল হয়ে যাওয়ার গল্প এই বইটি। অবসর সময়ে স্মৃতিকাতরতায় ডুবে যাওয়ার জন্য এ বই আফিম বিশেষ!\nNext Article বিষয় যখন শিশু শ্রমিক\nSelect Author... শামীম মণ্ডল (4) Aparna Mondal Das (1) শেখ মনোয়ার হোসেন (3) Tamanna Bintay Hossain (2) রুদ্র নীলিম (3) মৌ চক্রবর্তী (6) সুপর্ণা ঘোষ (5) সায়ন্তিকা দত্ত (1) সঞ্জীব দাস (2) প্রলয় বসু (1) Purandar Chakraborty (1) Appy Hans Hossen (4) ঊষা হুমানিয়া (2) সঞ্জয় হুমানিয়া (41) ঋতুপর্ণা ঘোষ সাহা (1) অজানা লেখক (34) মহুয়া দাশগুপ্ত (1) Sree Deep (1)


সংবাদ কণ্ঠ - জামিন চাইবেন না সনিয়া-রাহুল?\nঢাকা, মে ৬, ২০২১, ২৩ বৈশাখ ১৪২৮, স্থানীয় সময়: ০৪:৩৪:২২\nগতকাল কাকভোরে দিল্লির মুখ্যমন্ত্রী অরবিন্দ কেজরীবালের দরজায় পৌঁছে যায় সিবিআই। মাস দুয়েক আগে যখন বড় মেয়ের মালাবদল হচ্ছে, বেছে বেছে ঠিক তখন প্রায় একই রকম ভাবে হিমাচলপ্রদেশের মুখ্যমন্ত্রী বীরভদ্র সিংহের বাড়িতে তল্লাশি শুরু করে এই তদন্ত সংস্থা। তার ক’দিন বাদে আবার পাঁচ বছরের পুরনো মামলায় সিবিআইয়ের তরফে নতুন করে খোঁজ পড়ে মায়াবতীর। আর আজ প্রাক্তন কেন্দ্রীয় অর্থমন্ত্রী পি চিদম্বরমের ছেলে কার্তির অফিসে হানা দেয় এনফোর্সমেন্ট ডিরেক্টরেট! যে ঘটনার পরে চিদম্বরম বলেন, ওকে হেনস্থা করার জন্য একটা মূর্খের সরকার কত দূর যেতে পারে, সেটাই দেখার।


ড. মুহম্মদ এনামুল হক জুন ১৬, ২০১৫\nতৃতীয়তঃ বহির্বাণিজ্য সম্বন্ধে প্রাচীন ভারতের কোন ধারণাই ছিল না। অন্তর্বাণিজ্য সম্বন্ধে ভারত পূর্ব হইতেই অবগত ছিল। ভারতীয় প্রদেশগুলিতে অভ্যন্তরীণ বাণিজ্য চলিত বটে, কিন্তু তদদ্বারা ভারতের আর্থিক সম্পদ বৃদ্ধির আয়োজন করা হয় নাই। বাণিজ্য সম্বন্ধে প্রাচীন ভারতীয় ধারণা ব্যক্তিগত ধন বৃদ্ধির ধারণা- জাতি ও রাষ্ট্রগত ধনাগমের ধারণা নহে। নিম্নের সুপ্রসিদ্ধ সংস্কৃত শ্লোকটি বিশ্লেষণ করিয়া দেখিলে উক্ত উক্তির সারবত্তা সহজে বুঝিতে পারা যায়-\nবাণিজ্যে বসতে লক্ষ্মীস্তদর্ধং কৃষিকর্মণি। তর্দধং রাজসোয়াং ভিক্ষায়াং নৈব নৈবচ।।\nইহাতে ভারতের মানসিক সঙ্কীর্ণতা কতকটা বিদূরিত এবং মানসিক দৃষ্টিও কতকটা সুদূরপ্রসারী হইতে বাধ্য হয়। কেননা ভারতীয়রা দেখিলেন, পৃথিবী শুধু ভারতবর্ষ নয় এবং প্রথিবীর লোক শুধু হিন্দু নহেন, এই সমস্ত লোকের ধর্ম, আচার-ব্যবহার, শিক্ষা-দীক্ষা প্রভৃতি ভারতীয়দের চেয়ে কোন অংশে খর্ব ও নিকৃষ্ট নহে, বরং কোন কোন অংশে উন্নত ও উৎকৃষ্ট। ইসলামের প্রতি পুরোহিত শ্রণীর অর্থাৎ রাহ্মণ শ্রেণীরও দৃষ্টি পড়িল। এই বিদ্যান ও বুদ্ধিজীবী ভারতীয়গণই ভারতীয় ধর্ম ও সংস্কৃতির সনাতন ধর্মের (হিন্দু-ধর্মের) একটি বুঝাপড়া করিয়া লইতেও তৎপর হইয়া পড়িলেন। ফলে ইসলামের আল্লাহকে ভারতের সনাতন-ধর্মে স্থান দিবার জন্য খ্রীষ্টীয় ত্রয়োদশ শতাব্দীতে বা তৎপরবর্তী পুরোহিত শ্রেণীর কাহারও দ্বারাই “অল্পোপনিষদ” নামে এক নূতন উপনিষদ রচিত হইল। ইহাতে আল্লাহ ও তাঁহার প্রেরিত পুরুষ (রসূল) হজরত মুহম্মদ (দ.) এর মহিমা পরিকীর্তিত হইয়াছে। পুরোহিত শ্রেণীর এই চেষ্টা কতটা ফলবর্তী হইয়াছিল বলা যায় না। তবে তাঁহাদের দ্বারা রচিত “অল্পোপনিষদ” এখনও ভারতীয় হিন্দুগণ রক্ষা করিতেছেন।\nভারত বেদ-বেদাত্তের দেশ বটে, কিন্তু পুরাণের লীলাক্ষেত্র। মুসলমান শাসনের পূর্বে, ভারত বেদ-বেদাত্তকে একরূপ ছাড়িয়া দিয়া পৌরাণিক উপাখ্যান ও পূরাণ-চর্চায় ডুবিয়া থাকে। এই পৌরাণিক যুগেই ভারতে মূর্তিপূজা প্রবল হয় এবং ভারতীয় সংস্কৃতিতে তেত্রিশ কোটি দেব-দেবতা ঢুকিয়া পড়ে। এই শাসনে ভারতের ধর্মীয় ও সামাজিক জীবনে পুরাণ যেরূপ প্রবল হয়, ভারতীয় সংস্কৃতির মূল উৎস বেদ-বেদান্ত তেমনি তলাইয়া যায়। এক দারা-শিকোহ যত উপনিষদ রক্ষা করিয়াছেন, কোন ভারতীয় হিন্দু তত করিয়াছেন বলিয়া জানা যায় না। ভারতে মুসলিম শাসন প্রতিষ্ঠার পর ভারতীয়রা নতুন করিয়া বেদ-বেদান্ত চর্চায় মনোনিবেশ করেন। কেননা একমাত্র বেদ-বেদান্ত ব্যতীত নিরাকার ঈশ্বরবাদী মুসলিম সংস্কৃতির সম্মুখীন হইবার মত শাস্ত্রীয় গ্রন্থ তাঁহাদের নিকট বেশী ছিল না। বেদান্তে একদিকে আত্মার অমরত্ব, মহিমা ও পবিত্রতা যেমন বিঘোষিত হইয়াছে, অন্যদিকে ব্রহ্ম বা এক ঈশ্বরের প্রতিও মানুষের দৃষ্টি বিশেষভাবে আকর্ষণ করা হইয়াছে।\nআমরা পূর্বে দেখিয়াছি, ভারতের রাষ্ট্রীয় একত্ববোধ মুসলমানদের আমলেই জাগিয়াছে। এই রাষ্ট্রীয় একত্ববোধ ভারতীয় সংস্কৃতির অন্যান্য ক্ষেত্রেও ধীরে ধীরে রূপ গ্রহণ করিতেছিল। উদাহরণসরূপ উর্দু ভাষার উদ্ভবের কথা উল্লেখ করা যায়। একদিকে রাষ্ট্রীয় একত্ববোধ এবং অন্যদিকে শাসক ও শাসিতের মধ্যে ভাব বিনিময়ের আবশ্যকতার মৌলিক উপলব্ধি হইতেই এই ভাষার উদ্ভব ঘটে। ইহাকে আরও একটু স্পষ্টতর করিয়া বলা উচিত।\nএকথা সত্য যে, উত্তর ভারতী সমুদয় ভাষা প্রাচী্ন ভারতীয় আর্যা-ভাষা (যাহা পরবর্তীকালে প্রাকৃত ভাষার মধ্য দিয়া বিবর্তিত হইয়াছিল) হইতে সমুৎপন্ন। এতৎসত্বেও উত্তর ভারতের বিভিন্ন প্রদেশের ভাষা পরস্পর এতই বিভিন্ন যে, এক ভাষাভাষীর অন্য ভাষাভাষীকে বুঝিবার উপায় নাই। এই বিভিন্নতা মধ্য যুগীয় বিভিন্নতা নহে। ভারতে মুসলমান শাসন প্রতিষ্ঠার বহু পূর্বেই উত্তর ভারতীয় প্রাদেশিক ভাষা পরস্পর বিবিন্ন হইয়া রূপ পরিবর্তন করিয়াছিল। ইহার কারণ খুঁজিতে গেলে, রাষ্ট্রীয় বিভিন্নতাই সকলের আগে মনে পড়ে, কেননা প্রাচীন ভারতীয় আর্য ভাষা যখন প্রাকৃতে বিবর্তিত হইল, সৌরসেনী, মাগধী, উদীচ্য, প্রাচ্য প্রাকৃতরূপেই আখ্যালাভ করিল। এইগুলি প্রয়ই এক একটি রাষ্ট্রীয় মণ্ডলের নাম। মুসলমান রাজত্বের প্রারম্ভে উত্তর ভারতীয় এক প্রদেশ অন্য প্রদেশকে বুঝিত না বা বুঝিতে পারিত না। মুসলমান আমলে প্রায় সমগ্র ভারত এক শাসনাধীন হইল, ভারতের নানা প্রদেশের লোক মুসলিম রাজধানী দিল্লি ও আগ্রায় সমবেত হইতে বাদ্য হইল। এতদ্ব্যতীত এই দুই স্থানে বোখারা, সমরকন্দ, তুর্কীস্থান, কুর্দীস্তান, ইরান, ইরাক, তুরান, আফগানিস্তান, মিশর, বাগদাদ, বসরা প্রভৃতি স্থানের বহু লোক নানা কার্যব্যপ্রদেশে সমবেত হইয়াছিল। মুসলিম শাসন-কালের গোড়ার দিকে, কেবল বিদেশীয় মুসলমানদের মধ্যে ভারতে তুর্কী ভাষা ও সংস্কৃতি প্রবল ছিল বটে, কিন্তু তাহা বেশী দিন চলে নাই। ভারতে ফারসী ভাষাই রাষ্ট্রভাষারূপে গৃহীত হইয়াছিল এবং ইরানী সংস্কৃতিই মুসলিমদের মধ্যে জোর চলিয়াছে।\nমোটের উপর, মুসলমান আমলে গোড়ার দিকে ভারতীয় কিংবা অভারতীয় কাহারও মধ্যে পরস্পর ভাবের আদান-প্রদানের জন্য কোন সাধারণ ভাষা ছিল না। এই অভাবটি মুসলমানদের শিবির-জীবনেই সর্বাধিক অনুভূত হয়। ভারতে খ্রীষ্টীয় দ্বাদশ ও ত্রয়োদশ শতাব্দীর মুসলিম জীবন শিবির-জীবনরূপেই অধিক মাত্রায় কাটিয়েছে। এই শিবির-জীবনে ভারতীয়দের সহিত মুসলমানদের যোগাযোগ রক্ষা করা একান্তই আবশ্যক হইয়া পড়ে। এই সময় হিন্দী-ভাষার যে কয়েকটি রূপ প্রচলিত ছিল, তন্মধ্যে ‘ব্রজভাষা’ অন্যতম; ইহা দিল্লী, আগ্রায় এবং তৎপার্শ্ববর্তী স্থানসমূহে প্রচলিত ছিল। ভারতীয় ও অভারতীয় উভয় শ্রেণীর লোক এই ‘ব্রজভাষাকে’ কেন্দ্র করিয়া একটি ‘খিচুড়ি’ ভাষার সৃষ্টি করিতে বাধ্য হয়। এই ভাষার পদবিন্যাস-পদ্ধতি হিন্দী হইলেও, যে ভাবে ইহাতে আরবী, ফারসী, তুর্কী প্রভৃতি ভাষার শব্দ ও রীতিনীতি গৃহীত হইতে লাগিল, তাহাতে অনতিবিলম্বেই ইহা এক নূতন রূপ গ্রহণ করিয়া বসিল। ‘ব্রজভাষা’ তথা পশ্চিমা হিন্দীর আধারে ঢালিয় যেই নতুন ভাষার রূপ দেওয়া হইল, তাহার নাম হইল- উর্দু। ‘উর্দু’ তুর্কী শব্দ; ইহার অর্থ হইল- ‘শিবির’ ‘স্কন্ধবার’ বা ‘তাঁবু’। ক্রমে ক্রমে দেখা গেল, এই ভাষার সাহায্য শুধু ‘ব্রজমণ্ডলে নহে, উত্তর ভারতের প্রায় সর্বত্র কাজ-কারবার চলে। এই হিসাবে ইহা মুসলিম আমলেই ভারতের Lingua Franca বা সর্বজনীন ভাষার রূপ গ্রহণ করিয়াছে। এই ভৌগলিক ও রাষ্ট্রীয় দেশরূপে ভারতীয় ধারণাকে ঘনীভূত করিয়া তুলিবার পক্ষেও উর্দু-ভাষার দান নিতান্তই অবহেলার সামগ্রী নহে।\nসূত্রঃ জাতীয় সাংস্কৃতিক পরিষদ কর্তৃক প্রকাশিত "জাতীয় সাংস্কৃতিক সম্মেলন ২০০২" স্মারক গ্রন্থ


অনুষ্কার আত্মবিশ্বাসে মুগ্ধ হয়েছিলেন বিরাট! - kakdwip.com\nHome Bollywood Daily News India News News Sports News অনুষ্কার আত্মবিশ্বাসে মুগ্ধ হয়েছিলেন বিরাট!\nঅনুষ্কার আত্মবিশ্বাসে মুগ্ধ হয়েছিলেন বিরাট!\nat November 05, 2020 Bollywood, Daily News, India News, News, Sports News,\nরোম্যান্টিকতার নতুন সংজ্ঞা তৈরি করেছেন বিরাট কোহালি ও অনুষ্কা শর্মা। অনুষ্কা ইন্ডিয়ান ক্রিকেটের ফার্স্ট লেডি হলে সম্ভবত বলিউডের ফার্স্ট জেন্টলম্যানও বিরাট। সম্প্রতি বিরুষ্কা জুটি ঘোষণা করেছেন, পরিবারে নতুন সদস্য আসার কথা। প্রেমের নতুন অভিধান তৈরি করা এই পাওয়ার কাপলের ভালবাসার শুরুর দিনগুলো কি এতটাই মসৃণ ছিল?\nএক ঝলকে ‘বিরুষ্কা’র লভস্টোরি বলতে গেলে অনেক কথাই বলতে হবে। ২০১৩ সালে একটি বিজ্ঞাপনের শ্যুটিংয়ের সময় প্রথম দেখা হয়েছিল বিরাট-অনুষ্কার। সে দিন থেকেই প্রেম শুরু। এটা কি ‘লভ অ্যাট ফার্স্ট সাইট’?\nবিরাট একটি সাক্ষাৎকারে বলেছিলেন, হিল পরে সেটে এসেছিলেন অনুষ্কা। বিরাটের চেয়ে তাঁর উচ্চতা অনেকটা বেশি বলেই মনে হচ্ছিল। এ দিকে শ্যুটিং নিয়ে একটু চিন্তায় ছিলেন বিরাট। আলাপ করে বরফ গলানোর জন্য মজার ছলেই তাঁকে বলেন, এর থেকে উচু হিল ছিল না?\nবিরাট জানান, অনুষ্কার ভাবটা ছিল, ‘এক্সকিউজ মি’! খানিকটা অপ্রস্তুত হয়েই বিরাট বলে ফেলেন, আমি মজা করছিলাম। বিরাটের কথায়, “অনুষ্কাকে এত আত্মবিশ্বাসী মনে হচ্ছিল, আর আমি একেবারে বোকা বনে গিয়েছিলাম।’’\nসম্পর্ক শুরু হওয়ার পর থেকে সেই অর্থে কোনওদিনই তা গোপন করেননি দুই তারকা। ২০১৪-এ দক্ষিণ আফ্রিকা থেকে ভারতীয় ক্রিকেট টিম মুম্বই ফেরার পরই বিরাট সোজা গিয়েছিলেন অনুষ্কার বাড়িতে তাঁর সঙ্গে দেখা করতে।\nএ দিকে বলি ডিভা অনুষ্কাও ভারতীয় দলের নিউজিল্যান্ড সফরের সময় বিরাটের সঙ্গে গিয়ে দেখা করেছিলেন।\nদু’জনকে একসঙ্গে আইএসএল চলাকালীন গ্যালারিতে একসঙ্গে দেখা গিয়েছিল। বিরাটের দল এফসি গোয়ার জন্য একসঙ্গে গলা ফাটাচ্ছিলেন ‘লভ বার্ডস’।\nএর পর অসংখ্য বার একসঙ্গে জনসমক্ষে আসায় প্রমাণ হয়ে গিয়েছিল জমিয়ে প্রেম করছেন বিরুষ্কা। দু’জনেই মধ্যবিত্ত পরিবারে বেড়ে ওঠায় মূল্যবোধগুলোও ছিল এক। ২০০৮ সালে অনুষ্কা যখন প্রথম ছবি করছেন, তখন জাতীয় দলের হয়ে ডেবিউ করছেন বিরাট। দু’জনেই নিজের জগতে পরিশ্রম করে নিজের জায়গা তৈরি করেছেন। এগুলোও ছিল ভাল লাগার জায়গা, জানান বিরাট।\nসতীর্থ যুবরাজ সিংহের বিয়েতে একসঙ্গে বিরাট-অনুষ্কার ভাংরা চোখ ধাঁধিয়ে দিয়েছিল সবার। পটৌডি-শর্মিলার উদাহরণও আসতে শুরু করে সেই সময় থেকেই। জল্পনা বাড়তে থাকে এই জুটিকে নিয়ে।\nকয়েক বছর আগে ইন্ডিয়ান প্রিমিয়ার লিগের উদ্বোধনী অনুষ্ঠানে শাহরুখ খান বিরাটের হাতে তুলে দিয়েছিলেন অনুষ্কার একটি ছবি। সেই মুহূর্তে বিরাটের গাল লাল হওয়া থুরি ‘ব্লাশ’ করাই ফের প্রমাণ করেছিল কতটা গভীর হয়েছে তাঁদের সম্পর্ক।\n২০১৪ সালেই বিরাটের সেই ‘এপিক ফ্লাইং কিস’-এ সবাই বুঝে যান, এ জুটির প্রেম কতটা গভীর।\nএক দিনের ক্রিকেটে দ্রুততম ৬ হাজার রানের রেকর্ড গড়েন বিরাট। শ্রীলঙ্কার বিরুদ্ধে ছিল সেই ম্যাচ। বিরাট ব্যাটে চুমু খান। তার পর ব্যাট দেখান স্ট্যান্ডে বসা অনুষ্কার দিকে। অনুষ্কাও উঠে দাঁড়ান। ‘লাভিডাভি কাপল’-এর সেরা উদাহরণ হয়ে দাঁড়ান তাঁরা। তবে সবটাই যে ভাল ছিল এমনটা নয়।\n‘মেয়ে’ হওয়ার খেসারত দিতে হয় অনুষ্কাকে। বিরাটের খারাপ খেলার জন্য অনুষ্কাকে দায়ী করেছিলেন নেটিজেনদের একাংশ।\n২০১৫-র বিশ্বকাপ সেমিফাইনালে অস্ট্রেলিয়ার বিরুদ্ধে ভারতের হার এবং ২০১৬-র আইসিসি ওয়ার্ল্ড টি টোয়েন্টিতে ওয়েস্ট ইন্ডিজের বিরুদ্ধে ভারতের হারের জন্য সোশ্যাল মিডিয়ায় আক্রমণের মুখে পড়েছিলেন অনুষ্কা শর্মা।\nবেশ কিছু দিন চুপ থাকার পর যোগ্য জবাব দিয়েছিলেন বিরাট। সোশ্যাল মিডিয়ায় ‘শেম’ লিখে অনুষ্কার পাশে দাঁড়িয়েছিলেন বিরাট।\n২০১৬-র শুরুর দিকে রটে গিয়েছিল বিরাট-অনুষ্কার ব্রেক-আপ হয়ে গিয়েছে। বিরাট ইনস্টাগ্রামে একটি ছবি পোস্ট করে লিখেছিলেন, ‘হার্টব্রোকেন’। আর তাতেই জল্পনা জোরালো হয়।\nযদিও সেই জল্পনায় জল ঢেলে তাঁদের ফের একসঙ্গে দেখা যায়। এর পর থেকে, একাধিক বার জনসমক্ষে প্রশংসা করে বিরাট বুঝিয়ে দিয়েছিলেন অনুষ্কা তাঁর জীবনে কতটা গুরুত্বপূর্ণ।\nআন্তর্জাতিক নারী দিবসে মা ও অনুষ্কার সঙ্গে দু’টি ছবির কোলাজ পোস্ট করে বিরাট লিখেছিলেন, ‘...আমার জীবনের সবচেয়ে শক্তিশালী দুই নারী...।’\nভ্যালেন্টাইন্স ডে’র পর দিন বিরাট এই ছবিটি পোস্ট করে লিখেছিলেন, ‘প্রতি দিনই ভ্যালেন্টাইন্স ডে। তুমি প্রতি দিনই এমন করে দিয়েছ...’।\n২০১৭ সালে আরও একটি ছবি ভাইরাল হয়। একটি টেবিলে পাশাপাশি বসে রয়েছেন বিরাট-অনুষ্কা। তাঁদের সামনে একটি খাবারের থালি ও জলের বোতল। অনুষ্কা কোনও একটি পদ চেখে দেখছেন আর সেই সময়ে বিরাট মুগ্ধ চোখে তাকিয়ে রয়েছেন বান্ধবীর দিকে। খাওয়ায় তাঁর মন নেই।\nনানা সময় দু’জনের বেড়াতে যাওয়ার ছবিও ভাইরাল হয়েছে। বিরাট ছবি পোস্ট করে ক্যাপশনে লিখেছেন, ‘প্রয়োজনীয় ব্রেক আমার ভালবাসার সঙ্গে।’\nআবার কখনও বলা হয়েছে বিরাটই অনুষ্কার ছবি প্রযোজনা করছেন। তখনই অনুষ্কা টুইটে জবাব দিয়েছেন, তাঁর এবং কলাকুশলীদের পরিশ্রমকে নিন্দুকরা এ ভাবে ছোট করতে চাইছেন। বিরাটও পাশে দাঁড়িয়েছেন অনুষ্কার।\nজাহির খান ও সাগরিকা ঘাটগের রিসেপশনে দু’জনের একসঙ্গে উপস্থিতির পরই জল্পনা শুরু হয়েছিল, এ বার হয়তো ‘বিরুষ্কা’র পালা। ঠিক তার পরই ইটালির তাস্কানিতে সাত পাকে বাঁধা পড়লেন দু’জনে।\nস্বপ্নের বিয়ের পরও করবা চৌথ অনুষ্ঠানের দিন অনুষ্কার সঙ্গে ছবি পোস্ট করে বিরাট লেখেন, যাঁরা এক সঙ্গে হাসতে পারে, এক সঙ্গে উপোস করতেও জানে। অনুষ্কার সঙ্গেই উপোস করেন বিরাটও। পিতৃতন্ত্রের সংজ্ঞা বদলে অনুষ্কার পাশে দাঁড়িয়েছেন তাঁর স্বামী এ ভাবেই।\nবিয়ের পর টেস্টে ২১ নম্বর সেঞ্চুরি পূর্ণ করে কোহলি ওয়ে়ডিং রিংয়ে চুম্বন করে ভালবাসা ব্যক্ত করেন স্ত্রী অনুষ্কার প্রতি। দু’জনেই ব্যস্ততম তারকা। তবু যখনই দু’জনে সময় পান, একসঙ্গে সময় কাটানোর চেষ্টা করেন। তিনি এবং বিরাট একসঙ্গে থাকার সময় কী রকম অনুভূতি হয়? বিরাট-প্রেমে ডুবে গিয়ে অনুষ্কার জবাব, ‘‘দু’জনেরই তখন মনে হয় যেন বাকি পৃথিবীতে আর কোনও কিছুর অস্তিত্ব নেই। শুধু আমরা দু’জনেই আছি।’’\nলকডাউনে দু’জন একসঙ্গে গেম খেলা থেকে বিরাটের চুল ছেঁটে দেওয়া, একে অপরের ছবি তোলা, আর পাঁচ জন যুগলের মতোই তাঁরাও সময় কাটিয়েছেন একান্তে তাঁদের সোশ্যাল মিডিয়া পোস্ট থেকে স্পষ্ট এ কথা। অনুষ্কা প্রযোজিত ‘পাতাললোক’ দেখে অভিভূত, বিরাটও জানান এ কথা।\nজানুয়ারিতে আসতে চলেছে পরিবারের নতুন সদস্য, বিরুষ্কা নিজেই জানিয়েছেন অনুরাগীদের। সে ছবিও ভাইরাল হয়ে যায়।\nসংযুক্ত আরব আমিরশাহিতে আইপিএলেও বিরাটের সঙ্গেই রয়েছেন অনুষ্কা। অনুষ্কা খেয়েছেন কি না, মাঠ থেকে ইশারা করে জানতে চান সে কথাও। অনুষ্কাও উত্তর দিয়েছেন, হ্যাঁ। এর পর তাঁদের প্রেম নিয়ে আর কিইবা বলার থাকে!\nBollywood, Daily News, India News, News, Sports News


ডিজিটাল আসক্তির যুগে বিরাজ করছে উন্মত্ততা | SalamWebToday\nডিজিটাল আসক্তির যুগে বিরাজ করছে উন্মত্ততা\nআমাদের প্রিয় নবীগণ ও যুগে যুগে আগত জ্ঞানী লোকেরা একাগ্রতা চেয়েছিলেন এবং মননের অনুশীলন করতেন।\nতবে আজকের আধুনিক বিশ্বে এই অনুশীলনটি হারিয়ে যাচ্ছে মনে হয়, লোকেরা বিভিন্ন বাজে জিনিসের প্রতি আসক্ত হয়ে পড়ছে এবং এর ফলে তারা নানাভাবে বিভ্রান্ত হচ্ছে।\nএই সময়ে ডিজিটাল প্রযুক্তিকে এড়িয়ে চলা কঠিন।\nআমাদের বেশিরভাগ মানুষই তা চায় না। অন্যদিকে, কম্পিউটারের মাধ্যমে আমরা দারুণ সব কাজ খুব সহজেই করতে পারি:\nযেমন আমরা বিশ্বের যে কোনও জায়গায় লোকের সাথে যোগাযোগ করতে পারি।\nআমাদের বন্ধুদের এবং পরিবারের সাথে সর্বদা যোগাযোগ রাখতে পারি, অচেনা একটি শহরের পথঘাট চিনে নিতে পারি।\nবিশ্বের নানা প্রান্তে ঘটে যাওয়া ঘটনাবলী জানতে পারি এবং কেনাকাটা করতে পারি।\nএর খারাপ সমস্যাগুলি তখনই শুরু হয় যখন আমরা নিজেদেরকে ভার্চুয়াল জগতে হারিয়ে ফেলি এবং বিভ্রান্ত হই।\nআমরা অদ্ভুত এক চিন্তাধারার জগতে বাস করতে থাকি।\nঅনলাইনে থাকা ভার্চুয়াল জগতের বন্ধুদের সাথে এত ব্যস্ত থাকা হয় যে বাস্তব জীবনের সম্পর্ক গুলো ধীরে ধীরে নষ্ট হয়ে যায়।\nতথ্য খোঁজার মাধ্যম গুলো যখন আমরা ব্যবহার করি তখন সেগুলো আমাদেরকে একটি নির্দিষ্ট ছকে বেঁধে ফেলে।\nআমরা কেনাকাটায় আগ্রহী হয়ে ওঠে এবং অনলাইনে প্রচুর সময় নষ্ট করি।\nডিজিটাল যুগে সমস্যার রূপরেখা\nআমেরিকা যুক্তরাষ্ট্রের মেরিল্যান্ড বিশ্ববিদ্যালয়ের ইন্টারন্যাশনাল সেন্টার ফর মিডিয়া অ্যান্ড পাবলিক এজেন্ডা (আইসিএমপিএ) এর নেতৃত্বে এক গবেষণায় দেখা গেছে, স্কুল কলেজের শিক্ষার্থীরা অনলাইন প্ল্যাটফর্মের প্রতি তীব্র আসক্ত হয়ে পড়েছে।\nফলে দিন দিন তাদের মাঝে উদ্বেগ ও হতাশা বৃদ্ধি পাচ্ছে। ইন্টারনেটের ব্যবহার হয়তো তাদের জন্য আবশ্যক।\nকিন্তু এই ইন্টারনেটের প্রতি আসক্তি তাদের জন্য মারাত্মক ঝুঁকির সৃষ্টি করে।\nপাঁচটি মহাদেশের দশটি দেশের প্রায় এক হাজার শিক্ষার্থীকে ২৪ ঘন্টা ধরে সবগুলো অনলাইন প্লাটফর্ম থেকে দূরে থাকতে বলা হয়েছিল। এই বিরত থাকার প্রভাব পরিলক্ষিত হল।\nসমীক্ষায় দেখা গেল যে, তারা জানত না যে এই অনলাইন প্ল্যাটফর্ম গুলো তাদেরকে সামাজিক সম্পর্ক থেকে কতটা দূরে রাখত।\nতারা মনে করতো এটাই একমাত্র মাধ্যম যা ব্যবহার করে তারা তাদের বন্ধুদের সাথে যোগাযোগ রাখতে পারে।\n২৪ ঘন্টায় এর থেকে দূরে থাকার ফলে তারা খানিকটা অস্থিরতা বোধ করলো।\nসবচেয়ে ভালো দিক হলো তারা তাদের পরিবার এবং বন্ধুদের সাথে বেশ ভালো সময় কাটাতে পেরেছিল।\nতাই তারা বুঝতে পেরেছিল অনলাইন প্লাটফর্ম গুলোর প্রভাব তাদের উপরে কতটুকু।\nযুক্তরাজ্যের ডার্বি বিশ্ববিদ্যালয়ের মনোবিজ্ঞানী জাহির হুসেন স্মার্টফোনের আসক্তি সম্পর্কে একটি গবেষণা থেকে এই সিদ্ধান্তে পৌঁছেছেন যে স্মার্টফোনের অতিরিক্ত ব্যবহার আমাদের মধ্যে মানসিক রোগ তৈরি করতে পারে। এই সমীক্ষায় দেখা গেছে যে এর অংশগ্রহণকারীদের ১৩% তাদের ফোনে ভীষণভাবে আসক্ত ছিল এবং এটা ব্যাবহার করার জন্য তারা দিনে গড়ে সময় ব্যয় করেন দিনে ৩.৬ ঘন্টা। অন্যদিকে, অত্যধিক আত্মতুষ্টিতে ভোগা এবং বদমেজাজ, হিংসা, এবং একাকীত্ব সহ নেতিবাচক ব্যক্তিত্ব স্মার্টফোনের আসক্তির সাথে সরাসরি যুক্ত ।\nডিজিটাল যুগে একাধিক কার্য সম্পাদনকারী নাকি বিভ্রান্ত ব্যক্তি?\nডিজিটাল আসক্তির যুগে বিভ্রান্তি এক ভয়াবহ ফল। প্রযুক্তিকে কাজে লাগিয়ে আমরা একই সময়ে বিভিন্ন কাজে নিজেকে নিয়োজিত রাখি। এটা সত্যি যে এর ফলে আমাদের সময় ও বাঁচে এবং কাছে গতি ও আসে। কিন্তু এই সুবিধার বিনিময়ে আমরা কি হারাচ্ছি তা কি কেউ ভেবে দেখেছি? নিয়মিত এই প্রযুক্তির সাথে নিজেকে জড়িত রাখার ফলে আমরা এর উপর অনেক নির্ভরশীল হয়ে পড়ি। ক্ষেত্রবিশেষে দেখা যায় যে এই নির্ভরশীলতা আমাদের মাঝে বিভ্রান্তির সৃষ্টি করে।\nএকই সময়ে একাধিক কাজ করাটাকে মাল্টিটাস্কিং বা সুইচটাস্কিং বলা হয়। মাঝেমধ্যে এটা ভীষণ ভয়ঙ্কর হয়ে উঠতে পারে। ধরুন আপনি গাড়ি চালাচ্ছেন এবং এক সময় আপনি আপনার ফোনটিও ব্যবহার করছেন। এর ফলে আপনি খুব সহজে দুর্ঘটনার শিকার হতে পারেন।\nতাই পরিশেষে বলা যায় যে, ডিজিটাল প্রযুক্তির পরিমিত ব্যবহারই আমাদের জন্য সুফল বয়ে আনতে পারে।


শোকস্তব্ধ প্রেমাদাসায় ক্যারিবীয় উৎসব :: উৎপল শুভ্র\nপ্রথম প্রকাশ: ৮ অক্টোবর, ২০১২। প্রথম আলো।\nপ্রেমাদাসায় ছিল ৩৫ হাজার দর্শক। আর বাইরে লক্ষ জনতা। রাতভর উৎসবের সব প্রস্তুতি সম্পন্ন করে সেই মাহেন্দ্রক্ষণের অপেক্ষায়। বারবাডোজ-লর্ডস-মুম্বাই থেকে স্বপ্নভঙ্গের ঝোড়ো হাওয়া গত পাঁচ বছরে তিন-তিনবার লন্ডভন্ড করে দিয়েছে উৎসবের সব আয়োজন। এবার বাড়ির উঠোনে কি আবারও এমন হতে পারে! ঈশ্বর কি এতই নিষ্ঠুর!\nঈশ্বরের কাছে নিষ্ঠুরতার হয়তো অন্য অর্থ আছে। অথবা তাঁর বিশাল কর্মপরিধির মধ্যে টি-টোয়েন্টি বিশ্বকাপের মতো ‘তুচ্ছ’ বিষয়ের কোনো স্থান নেই। যে কারণে উৎসব হলো ঠিকই, তবে শ্রীলঙ্কায় নয়। হাজার হাজার মাইল দূরে ক্যারিবিয়ান সাগরের বুকে ছড়িয়ে-ছিটিয়ে থাকা দ্বীপগুলোতে ভরদুপুরে শুরু হয়ে গেল উদ্দাম নাচ আর গান। মহাসিন্ধুর ওপার থেকে সেই উৎসবের হাওয়া এসে বিষণ্ন থেকে বিষণ্নতর করে তুলল আরেক দ্বীপ শ্রীলঙ্কার রাত।\nমাঠে তখন ওয়েস্ট ইন্ডিয়ানদের উদ্দাম উদযাপন চলছে। ক্রিস গেইল গ্যাংনাম নাচটাকে ওয়েস্ট ইন্ডিজ দলের ‘অফিশিয়াল ড্যান্স’ বানিয়ে ফেলেছিলেন আগেই। সেই গ্যাংনাম তো হলোই, প্রেমাদাসার দর্শক চোখ মুছতে মুছতে দেখলেন আরও বিচিত্র সব উদযাপন।\nখেলা শেষ হয়ে গেছে অনেকক্ষণ, প্রেমাদাসার গ্যালারিতে তখনো শোকস্তব্ধ অনেকগুলো মুখ সারি সারি দাঁড়িয়ে। এতক্ষণ নিজের চোখে যা দেখলেন, সেটি যেন বিশ্বাস হতে চাইছে না! এটিই কি সেই ম্যাচ, যেটি শুরু হয়েছিল অ্যাঞ্জেলো ম্যাথুজের উইকেট-মেডেন দিয়ে। এটাই কি সেই ম্যাচ, যাতে টসে জিতে ব্যাটিং করতে নেমে ওয়েস্ট ইন্ডিজ তিন ওভারে ১ উইকেটে ২! এটি কি সেই ম্যাচ, যেটিতে ৬ ওভারের পাওয়ার প্লে শেষে স্কোরবোর্ড দেখাচ্ছিল ১৪, ১০ ওভার শেষে ২ উইকেটে ৩২! সেই ম্যাচটাই তো, যেটি দেখেছে ক্রিস গেইলের ১৮.৭৫ স্ট্রাইকরেটের (১৬ বলে ৩) এক অভাবনীয় এক ইনিংস! রাত সাড়ে দশটার দিকে স্তব্ধ প্রেমাদাসায় ঘণ্টা তিনেক আগের ওই ঘটনাগুলোকে কী অবাস্তবই না মনে হচ্ছে!\nমাঠে তখন ওয়েস্ট ইন্ডিয়ানদের উদ্দাম উদযাপন চলছে। ক্রিস গেইল গ্যাংনাম নাচটাকে ওয়েস্ট ইন্ডিজ দলের ‘অফিশিয়াল ড্যান্স’ বানিয়ে ফেলেছিলেন আগেই। সেই গ্যাংনাম তো হলোই, প্রেমাদাসার দর্শক চোখ মুছতে মুছতে দেখলেন আরও বিচিত্র সব উদযাপন। শ্রীলঙ্কার ইনিংসের সময়ই একটার পর একটা উইকেট পড়েছে আর নাচের বিচিত্র সব মুদ্রায় আনন্দে মেতেছেন ব্রাভো-পোলার্ড-গেইলরা। ট্রফি নিয়ে ছবি তোলার সময় গেইল তো বন্ধু উসাইন বোল্টকে অনুকরণ করে বার কয়েক বুকডনও দিয়ে নিলেন।\nস্তব্ধ প্রেমাদাসা তখন সব দেখছে আর ভাবছে, শেষ দৃশ্যটা কি এমন হওয়ার কথা ছিল! প্রথম ১০ ওভারে ৩২ করার পর পরের ১০ ওভারে না হয় ১০৫ রান করেছেই ওয়েস্ট ইন্ডিজ। না হয় মারলন স্যামুয়েলস জাহাজের জ্বলন্ত ডেকে একা দাঁড়িয়ে স্বপ্নের একটি ইনিংস (৫৬ বলে ৭৮) খেলেছেনই। প্রথম ৩২ বলে ২০ রান করার পর পরের ২৩ বলে না হয় করেছেনই ৫৮। তাতেও তো স্বপ্নটা হাতের নাগালেই ছিল।\n১১ ওভারে স্কোর ছিল ৩৮, পরের দুই ওভারেই আরও ৩১ রান ওই স্যামুয়েলসের সৌজন্যেই। না হয় লাসিথ মালিঙ্গা শ্রীলঙ্কানদের দুর্দান্ত বোলিংয়ের মধ্যে ‘হংসমাঝে বক যথা’ হয়ে ৪ ওভারে ৫৪ রান দিয়ে ফেলেছেনই। শেষ দিকে ড্যারেন স্যামি ১৫ বলে ২৬ রানের একটা ছোট্ট ঝড় তুলে না হয় স্কোরটা ১৩৭ রানে নিয়ে গেলেনই, কিন্তু এটা কি আর অনতিক্রম্য কিছু! বিরতির সময়ও তো উত্সবের আয়োজনে কোনো ত্রুটি থেকে গেল কি না, সেটিই শেষবারের মতো দেখে নেওয়ার ছিল।\nদশম ওভারে শ্রীলঙ্কা ১ উইকেটে ৪৮, উইকেটে দুই মহিরুহ জয়াবর্ধনে-সাঙ্গাকারা, উত্সবের রং শ্রীলঙ্কাতেই ছড়িয়ে পড়ার অপেক্ষায়। সাঙ্গাকারা গেলেন, পরের ওভারেই ম্যাথুজও। তাতে কি, জয়াবর্ধনে আছেন না! বিশ্বকাপের দুঃখি রাজপুত্রের দিকে এবার কি আর মুখ তুলে তাকাবেন না ক্রিকেট-বিধাতা!\nহন্তারক হয়ে এল রিভার্স সুইপ। বিশ্বকাপ ফাইনালের ইতিহাসে একটা রিভার্স সুইপই এত দিন বিখ্যাত হয়ে ছিল। ইডেন গার্ডেনে ১৯৮৭ বিশ্বকাপ ফাইনালে ইংল্যান্ড জয়ের পথে। বাঁহাতি স্পিনার অ্যালান বোর্ডারের প্রথম বলেই রিভার্স সুইপ করতে গিয়ে মাইক গ্যাটিং কট বিহাইন্ড। হারতে হারতে ফাইনাল জিতে গেল অস্ট্রেলিয়া।\nসুনীল নারাইনের বলে মাহেলা জয়াবর্ধনে যে শটটি খেললেন, সেটি রিভার্স সুইপ আর রিভার্স পুলের মাঝামাঝি। ১৯৮৭ বিশ্বকাপ ফাইনালে এক অধিনায়ক আউট করেছিলেন আরেক অধিনায়ককে। এখানেও দুই অধিনায়কের একটা যুগলবন্দি থাকল। পয়েন্টে জয়াবর্ধনের ক্যাচটি নিলেন স্যামি।\nশ্রীলঙ্কার শেষের শুরুও তাতেই। পাঁচ বছরে চতুর্থ ফাইনালটিও হয়ে রইল সেই দীর্ঘশ্বাসই। চার ফাইনালের দুটিতেই অধিনায়ক জয়াবর্ধনে টি-টোয়েন্টি অধিনায়কত্ব ছেড়ে দেওয়ার ঘোষণাটাও দিলেন দীর্ঘশ্বাস ছেড়েই।\nঅন্তত এই রাতে শ্রীলঙ্কার দুঃখে কাতর হতে বয়েই গেছে ড্যারেন স্যামির। ওয়েস্ট ইন্ডিজের বুকেও তো দিনে দিনে কম দুঃখ জমেনি। সর্বশেষ বিশ্বকাপ জয় সেই ১৯৭৯ সালে। এরপর ‘তেত্রিশ বছর কাটলো গেল’...পরের লাইনটা এখানে ‘কেউ কথা রাখে নি’ হবে না। বিশ্বকাপ যদি ওয়েস্ট ইন্ডিজকে কথা দিয়ে থাকে, তেত্রিশ বছর কেটে যাওয়ার পর তা রাখল তো!


Samantha Ruth Prabhu : বিচ্ছেদের সিদ্ধান্ত সামান্থার! - West Bengal News 24\nHome/বিনোদন/বলিউড/বিচ্ছেদের সিদ্ধান্ত সামান্থার!\nবলি-টলি টাউনের বাতাসে ভেসে বেড়ানো গুঞ্জন বলছে, ‘সমস্যা’র সূত্রপাত নাগা ও তাঁর পরিবারের সঙ্গে সামান্থার মানসিক মতভেদ।\nছেলে-বৌমার বিচ্ছেদ হয়ে গিয়েছে। বিচ্ছেদ নিয়ে ইতিমধ্যেই বিভিন্ন জায়গায় মুখ খুলেছেন সামান্থা রুথ প্রভু ও নাগা চৈতন্য। যদিও কী কারণে তাঁদের বিচ্ছেদ হয়েছে এ নিয়ে উড়ো খবর ভেসে এলেও নাগা বা সামান্থার তরফে অফিসিয়ালি কোনও বার্তা আসেনি। তবে নাগার বাবা নাগার্জুনের দাবি বিচ্ছেদের সিদ্ধান্ত নাকি সামান্থারই। ছেলের বিচ্ছেদ নিয়ে আর কী বলেছেন তিনি?\n‘ইন্ডিয়া গ্লিটজ’কে দেওয়া এক সাক্ষাৎকারে তিনি বলেছেন, “আমার ছেলে সামান্থার সিদ্ধান্তকে মেনে নিয়েছে। কিন্তু আমায় নিয়ে ও খুব চিন্তায় ছিল। চিন্তায় ছিল পরিবারে সম্মান নিয়েও। আমাকেই ও সান্ত্বনা দিতে শুরু করে। বোধহয় ভেবেছিল আমি খুব ভেঙে পড়ব।”\nএখানেই না থেমে দক্ষিণী সুপারস্টার নাগার্জুন জানিয়েছেন, তিনি মনে করেন, বিচ্ছেদ অস্বাভাবিক নয়। ব্যক্তিগত খুশির জন্য এই সিদ্ধান্ত একজন স্বতন্ত্র মানুষ নিতেই পারে। তবে কেন যে সম্পর্ক পৌঁছেছিল তলানিতে তা তিনিও জানেন না বলে দাবি অভিনেতার।\nআরও পড়ুন: ‘ঘর পরিস্কার করছেন!’ পুষ্পার আইটেম গানে নেচে ট্রোলড নেহা কক্কর\nতিনি যোগ করেন, “চার বছর ধরে বিবাহির ছিল ওরা। কোনও সমস্যা দেখিনি। জানি না কী করে বিচ্ছেদের মতো এত বড় এক সিদ্ধান্তের এসে পৌঁছল তারা, গত বছর অর্থাৎ ২০২১-এও একসঙ্গে নিউ ইয়ার সেলিব্রেট করেছে। আমার মনে হয় সমস্যার শুরু তার পর থেকেই। কী জানি।”\nবলি-টলি টাউনের বাতাসে ভেসে বেড়ানো গুঞ্জন বলছে, ‘সমস্যা’র সূত্রপাত নাগা ও তাঁর পরিবারের সঙ্গে সামান্থার মানসিক মতভেদ। আইটেম সামান্থার নাচ, ফ্যামিলি ম্যানে শয্যাদৃশ্য নাকি কিছুতেই মেনে নিতে পারছিল না নাগার পরিবার।\nঅন্যদিকে ব্যক্তিগত ও পেশাগত জীবনকে এভাবে গুলিয়ে ফেলায় নাগার পরিবারের উপরেও নাকি বেজায় অসন্তুষ্ট ছিলেন সামান্থা। সব মিলিয়ে গত অক্টোবরে দুজনেই এক বিবৃতির মাধ্যমে সরে আসেন বৈবাহিক সম্পর্ক থেকে। এই মুহূর্তে নিজের নিজের কাজ নিয়ে ব্যস্ত তাঁরা।


ফজিলাতুন্নেছা মুজিব বাঙালির অহংকার, নারী সমাজের প্রেরণার উৎস\nপ্রকাশিত: ৮ আগস্ট ২০২০\nরাষ্ট্রপতি মো. আবদুল হামিদ বলেছেন, বঙ্গমাতা শেখ ফজিলাতুন্নেছা মুজিব বাঙালির অহংকার, নারী সমাজের প্রেরণার উৎস।\n৮ আগস্ট বঙ্গমাতা শেখ ফজিলাতুন্নেছা মুজিবের ৯০তম জন্মবার্ষিকী উপলক্ষে দেয়া এক বাণীতে রাষ্ট্রপতি বলেন, ‘১৯৩০ সালের ৮ আগস্ট গোপালগঞ্জের টুঙ্গিপাড়া গ্রামে বঙ্গমাতা শেখ ফজিলাতুন্নেছা মুজিব জন্মগ্রহন করেন। শৈশব থেকেই তিনি ছিলেন সাহসী ও দৃঢ়চেতা। যে-কোনো পরিস্থিতি তিনি বুদ্ধিমত্তা, বিচক্ষণতা দিয়ে মোকাবিলা করতেন। তিনি কেবল জাতির পিতা বঙ্গবন্ধু শেখ মুজিবুর রহমানের সহধর্মিনীই ছিলেন না, বাঙালীর মুক্তিসংগ্রামেও তিনি ছিলেন অন্যতম অগ্রদূত।’\nবঙ্গমাতা শেখ ফজিলাতুন নেছা মুজিবের ৯০তম জন্মবার্ষিকী উপলক্ষে তিনি এই মহীয়সী নারীর স্মৃতির প্রতি গভীর শ্রদ্ধা জানিয়ে বলেন, ‘এ বছর বঙ্গমাতার জন্মবার্ষিকীতে প্রতিপাদ্য নির্ধারণ করা হয়েছে ‘বঙ্গমাতা ত্যাগ ও সুন্দরের সাহসী প্রতীক’ যা মহীয়সী এ নারীর জীবন ও কর্মের সাথে গভীরভাবে সম্পৃক্ত এবং যথার্থ হয়েছে বলে আমি মনে করি।’\nমো. আবদুল হামিদ বলেন, দেশের স্বার্থে বঙ্গবন্ধুকে অসংখ্যবার কারাবরণ করতে হয়েছে। বঙ্গমাতা শেখ ফজিলাতুন্নেছা মুজিব সেই কঠিন দিনগুলো স্বামীর পাশে থেকে দৃঢ়তার সাথে পরিস্থিতি মোকাবিলা করেছেন। পরিবারের দেখাশোনার পাশাপাশি স্বামীর মুক্তির জন্য মামলা পরিচালনা, দলের সাংগঠনিক কাজে পরামর্শ ও সহযোগিতা দান সবই তাকে করতে হয়েছে।\nতিনি বলেন, বঙ্গবন্ধুর ঐতিহাসিক ৭ মার্চের ভাষণের নেপথ্যেও ছিলেন বঙ্গমাতা শেখ ফজিলাতুন্নেছা মুজিব। তারই অনুপ্রেরণায় বঙ্গবন্ধু হৃদয় থেকে উৎসারিত যে অলিখিত ভাষণ প্রদান করেছিলেন তা ছিল স্বাধীনতার ডাক। দেশ ও জাতির জন্য অপরিসীম ত্যাগ, সহমর্মিতা, সহযোগিতা ও বিচক্ষণতা তাকে বঙ্গমাতায় অভিষিক্ত করেছে।\nরাষ্ট্রপতি বলেন, ১৯৭১ সালে পাকিস্তানে কারাবন্দি স্বামীর জীবন-মৃত্যুর সন্ধিক্ষণে গভীর অনিশ্চয়তা ও শঙ্কার মাঝেও তিনি অসীম ধৈর্য, সাহস ও বিচক্ষণতার সাথে পরিস্থিতি মোকাবিলা করেছেন। আমাদের মুক্তিসংগ্রাম ও মুক্তিযুদ্ধের ইতিহাসে তার অবদান চিরস্মরণীয় হয়ে থাকবে।\nতিনি বলেন, বঙ্গমাতা ছিলেন নির্লোভ, নিরহংকার ও পরোপকারী। পার্থিব বিত্ত-বৈভব বা ক্ষমতার জৌলুস কখনো তাকে আকৃষ্ট করতে পারেনি। রাষ্ট্রপতি ও প্রধানমন্ত্রীর পত্নী হয়েও তিনি সবসময় সাদামাটা জীবনযাপনে অভ্যস্ত ছিলেন। তিনি সকলের সাথে ভালো ব্যবহার করতেন, গরিব-দুঃখীদের সাহায্য করতেন। তিনি ছিলেন আদর্শ বাঙালি নারীর প্রতিকৃতি।\nরাষ্ট্রপতি বলেন, ১৯৭৫ সালের ১৫ আগস্ট কালরাতে স্বামী-পুত্র-পুত্রবধূসহ নিকট আত্মীয়ের সঙ্গে তিনি ধানমন্ডির নিজ বাসভবনে স্বাধীনতাবিরোধী ঘাতকচক্রের হাতে নির্মমভাবে শহিদ হন। জাতির ইতিহাসে সে এক কলঙ্কজনক অধ্যায়। বঙ্গমাতা আমাদের মাঝে না থাকলেও তার রেখে যাওয়া আদর্শ সবসময় আমাদের অনুপ্রেরণার উৎস হয়ে থাকবে। তিনি বঙ্গমাতা শেখ ফজিলাতুন নেছা মুজিবের জন্মবার্ষিকীতে তার রুহের মাগফিরাত কামনা করেন। সূত্র : বাসস


Zofeen T. Ebrahim, জুলাই 5, 2016\nআমি চাই সরকার আমার ও আমার বন্ধুদের সুস্থ্যভাবে বেঁচে থাকার জন্য একটি নির্মল ও স্বাস্থ্যকর পরিবেশ নিশ্চিত করুক – দ্যথার্ডপোল.নেট– এর কাছে এভাবেই নিজের মতামত ব্যক্ত করে রাবাব।\nরাবাবের বাবা পাকিস্তানের একজন পরিবেশ আইনজীবি। পিতা ও কন্যা একসাথে পাকিস্তানের সর্বোচ্চ আদালত সুপ্রিম কোর্টে থর কয়লা খণি উত্তোলনের বিষয়ে অভিযোগ জানালে প্রথমেই তা খারিজ করে দেন আদালতের রেজিষ্ট্রার। অবশ্য পরবর্তীতে এই খারিজের সিদ্ধান্ত প্রত্যাহারের আদেশ দেন দেশটির প্রধান বিচারপতি। ওই আদেশে তিঁনি আরো বলেন যে দেশের যে কোনো অপ্রাপ্ত বয়স্ক নাগরিক আদালতে একজন আইনজীবির মাধ্যমে যে কোনো জনকল্যানমূলক বিষয়ে শুনানীর আবেদন জানাতে পারেন।\nসুপ্রিম কোর্টের এই আদেশকে যুগান্তকারী হিসেবে অভিহিত করেছেন ক্লাইমেট অ্যান্ড ডেভেলপমেন্ট নলেজ নেটওয়ার্কে’র (সিডিকেএন) এশিয়া পরিচালক আলি তওকির শেখ। আদালতের এই আদেশের মাধ্যমে পরিবেশ ও জলবায়ু সংক্রান্ত যে কোনো ধরনের বিষয় নিয়ে নাগরিকরা যাতে নি¤œ আদালতে যাওয়ার পথ উন্মুক্ত হলো।\nআমি কোর্টের ওই আদেশের পর অত্যন্ত আশাবাদ- নিজের অভিমত জানাতে এভাবেই মন্তব্য করেন রাবাবের বাবা কাজি আলি আতহার।\nপাকিস্তানের সিন্ধু প্রদেশের থরপার্কার জেলায় সরকার কয়লা বিদ্যুত প্রকল্পের জন্য কয়লা উত্তোলনের সিদ্ধান্ত নিয়েছে। এ প্রকল্প চালু হলে সেখানে বিশাল এলাকা জুড়ে দূষিত কয়লার ভাগাড় তৈরি হবে যাকে পরিবেশের জন্য অত্যন্ত ক্ষতিকর হিসেবে দেখছেন আলি। আদালতে তিনি বলেন, এই প্রকল্প বাস্তবায়ন হলে পাকিস্তানে কার্বন নি:সরণের মাত্রা মারাত্বকভাবে বেড়ে যাবে। এর ফলে দূষিত হবে এ অঞ্চলের বাতাস ও পরিবেশ যা দেশের ভবিষ্যত প্রজন্মের জন্য ভয়ানক ক্ষতির কারন হয়ে দাঁড়াবে। একইসঙ্গে এটি বৈশ্বিক তাপমাত্রা বৃদ্ধির ক্ষেত্রেও ভূমিকা রাখবে। রাবাবের মামলার আবেদনে বলা হয়, সরকারের এই সিদ্ধান্ত মানুষের বেঁচে থাকার সাংবিধানিক অধিকার রয়েছে তার খর্ব করবে। সরকারের এই সিদ্ধান্ত শিশু রাবাবসহ পাকিস্তানের ভবিষ্যত প্রজন্মের মৌলিক অধিকারের সাথেও অত্যন্ত সাংঘর্ষিক। পাশাপাশি এটি পাবলিক ট্রাষ্ট মতবাদের পরিপহ্নি (ডকট্রিন অব পাবলিক ট্রাষ্ট)। এই মতবাদে বলা হয়েছে যে প্রতিটি সরকার তার নাগরিকের কল্যানের জন্য প্রাকৃতিক ও সাংস্কৃতিক সম্পদের সুরক্ষা ও সংরক্ষণ করবে।\nআদালতে কোনো অপ্রাপ্ত বয়স্ক নাগরিকের জনস্বার্থে মামলা দায়েরের ঘটনা পাকিস্তানে এই প্রথম। এমনকি আর্ন্তজাতিক পরিমন্ডলে সরকারগুলোকে জলবায়ু পরিবর্তনের ক্ষতি মোকাবেলায় কাজ করাতে বাধ্য করার ক্ষেত্রেও এটি একটি সাম্প্রতিক কোনো ঘটনা। গত বছর একজন কৃষক জনস্বার্থে এ ধরনের একটি মামলা করেন। ওই মামলার আর্জিতে বলা হয়েছিল পাকিস্তান সরকার জলবায়ু পরিবর্তনের ক্ষয়ক্ষতি মোকাবেলায় নিজস্ব আইন প্রয়োগে ব্যর্থ হচ্ছে।\nপড়–ন (ইংরেজীতে): জলবায়ু আইন প্রয়োগে সরকারের প্রতি আদেশ পাকিস্তান আদালতের।\nরাবাবের এই মামলার মধ্য দিয়ে এবারই প্রথম পাকিস্তানের আদালতে দেশের জনগণ ও ভবিষ্যত প্রজন্মের জন্য পরিবেশ সুরক্ষায় রাষ্ট্রের করনীয় নিয়ে শুনানী হচ্ছে ।\nএমন একটি সময়ে দেশটির উচ্চ আদালতে মামলাটি দায়ের হলো যখন ভয়াবহ বিদ্যুত বিপর্যয়ের কারনে বন্দর নগরী করাচিতে প্রতিদিনই ব্যাপক দাঙ্গা-হাঙ্গামা চলছে। বিদ্যুতের দাবীতে জনগণ গাড়ির টায়ার জ্বালিয়ে রাস্তা-ঘাট প্রতিবন্ধকতা সৃষ্টি করে প্রতিবাদ জানাচ্ছে। বিক্ষোভরত জনগণকে নিবৃত করতে আইন প্রয়োগকারী সংস্থাগুলোকে ফাঁকা গুলি করতে হচ্ছে। এ মুহুর্তে পাকিস্তানে বিদ্যুত বিপর্যয় চূড়ান্ত অবস্থায় পৌছেছে। যদিও দেশটির প্রায় ৭০ শতাংশ বাসা-বাড়ি বিদ্যুতের জাতীয় গ্রিডের সংযুক্ত, তারপরেও ২৪ ঘন্টা বিদ্যুত সরাবরাহ এখনও নিশ্চিত হয়নি।\nবর্তমানে পাকিস্তানে ২২,৭৯৭ মেগাওয়াট বিদ্যুত উৎপাদনের সক্ষমতা থাকলেও পিক-আওয়ারে তারা কেবল ১৬,৫৪৮ মেগাওয়াট বিদ্যুত উৎপাদন করতে পারছে। এর অন্যতম কারন হচ্ছে সরকারসহ কেউই সঠিকভাবে বিদ্যুতের বিল পরিশোধ করেন না। এর ফলে ২১,২০০ মেগাওয়াট চাহিদার বিপরীতে প্রায় ৫,০০০ মেগাওয়াট বিদ্যুত ঘাটতি মোকাবেলায় সরকারকে হিমশিম খেতে হচ্ছে।\nব্যাপক পরিমান বিদ্যুত ঘাটতির কারনে গ্রীষ্মে পাকিস্তানের সাধারণ মানুষকে চরম ভোগান্তিতে পড়তে হয়। কারন এসময় তাপমাত্রা অস্বাভাবিকভাবে বৃদ্ধি পায়। অন্যদিকে দেশের প্রাকৃতিক গ্যাসের মজুদও আশংকাজনকবাবে কমছে। এ অবস্থায় সরকার সিন্ধ প্রদেশের থরপার্কার জেলায় ১৭৫ বিলিয়ন টন অব্যবহৃত কয়লা সম্পদ কাজে লাগাতে চাইছে দেশটির সরকার।\nসিন্ধ প্রদেশের খনিজ সম্পদ বিভাগের তথ্য মতে, পাকিস্তানে যে পরিমান কয়লার মজুদ আছে তার মাধ্যমে ১০০,০০০ মেগাওয়াট বিদ্যুত উৎপাদন সম্ভব যা আসলে আগামী ২০০ বছরের চাহিদার বিপরীতে পর্যাপ্ত মজুদ। পাশাপাশি এই সেক্টর থেকে প্রায় ৪,৪০০ জনের কর্মসংস্থানও সৃষ্টি করা সম্ভব। চীন এরই মধ্যে পাকিস্তান সরকারের থর কয়লা প্রকল্পে ১.২ বিলিয়ন মার্কিন ডলার বিনিয়োগের সিদ্ধান্ত অনুমোদন করেছে। পাশপাশি চীন-পাকিস্তান অর্থনৈতিক করিডোর -এর (চায়না-পাকিস্তান ইকোনোমিক করিডোর – সিপিইসি) আওতায় আরো ৮টি কয়লা বিদ্যুত প্রকল্প বাস্তবায়নের উদ্দেশ্যে দেশটির সঙ্গে সমঝোতা স্মারক সই করেছে চীন।\nকিন্তু আশার বিষয় হচ্ছে এখনও রাবাব আলির মতো ব্যক্তিরা রয়েছেন যারা এই ধরনের কর্মকান্ড নিয়ে আশংকায় আছেন এবং তারা মনে করেন চলমান বিদ্যুত সংকট মোকাবেলায় প্রাকৃতিক সম্পদের হানী না করে সরকার বিকল্প কোনো পথে এ সমস্যার সমাধান করতে পারে। রাবারের আবেদনের অন্যান্য বিষয়গুলোর মধ্যে অন্যতম একটি বিষয় ছিল থারপার্কার অঞ্চলের সাধারন জনগণ যারা মূলত দলিত সম্প্রদায়ের। এই সম্প্রদায়ের মানুষকে সবসময়ই অস্পৃশ্য হিসেবে দেখা হতো এবং তারা সবসময়ই নানা ধরনের বৈষম্যের শিকার হয়েছেন। এই অঞ্চলে কয়লা উত্তোলনের কারনে স্থানীয় এই মানুষগুলোকে স্থানান্তরিত হতে হবে। ফলে ব্যাহত হবে তাদের সাধারন জীবন-যাপন ও জীবিকা।\nদ্যথার্ডপোল.নেট আদালতে যুগান্তকারী এই মামলার বিষয়ে কথা বলেছে রাবাবের বাবা পরিবেশ আইনবিদ কাজি আলি আতহারের সঙ্গে। নিচে এ বিষয়ে বিস্তারিত তুলে ধরা হলো:\nদ্যথার্ডপোল.নেট: আপনি তো এই মুহুর্তে চরম বিরোধীতার মুখে রয়েছেন। এ অবস্থায় আপনি কি হতাশ বোধ করছেন? এই মামলায় কতটুকু ইতিবাচক ফল পাওয়া যাবে বলে আশা করছেন?\nকাজি আলি: আমি অল্পতেই হতাশ হই না। এসব বিষয় নিয়ে আমি ২০০৩ সাল থেকে সরকারের নানা সিদ্ধান্তের বিরুদ্ধে কাজ করে আসছি এবং সত্যি কথা বলতে কী, আমি অনেক ক্ষেত্রেই সফলতার ছোঁয়া পেয়েছি। যেমন ধরুন, আমি করাচিতে সরকার পরিচালিত একটি হাসপাতালকে বিচারের মুখোমুখি দাঁড় করিয়েছি। কারন তারা হাসপাতালে সৃষ্ট মেডিকেল বর্জ্য ব্যবস্থাপনায় জণস্বাস্থ্যসহ অন্যান্য বিষয় নিয়ে প্রচলিত আইন অনুযায়ি কাজ করছিল না। এছাড়াও আমি স্থানীয় সরকারকে আদালতে নিয়ে যানবাহনসৃষ্ট দূষণ মোকাবেলায় কাজ করতে বাধ্য করেছি। সম্প্রতি আদালত আমাকে পারমানবিক পাওয়ার প্লান্ট নিয়ে যে শুনানী হয়েছিল সেখানে ‘এমিকাস কিউরি’ (কোনো একটি বিশেষ মামলার জন্য আদালত কর্তৃৃক নিয়োজিত নিরপেক্ষ উপদেষ্টা) নিয়োগ করেছিল। আমরা সেসময় সরকারকে রাজী করতে পেরেছিলাম যে তারা যেন এক্ষেত্রে একটি পরিবেশগত সমীক্ষা ও গণশুনানী পরিচালনা করে। একই সঙ্গে আমরা এই প্লান্টকে আরো নিরাপদ করার জন্য এর ডিজাইনে পরিবর্তন আনতে সরকারকে রাজী করাতে সক্ষম হই।\nদ্যথার্ডপোল.নেট: কিন্তু আপনার মেয়ে রাবাব আলি এমন একটি সময়ে আদালতে আর্জি পেশ করলেন ঠিক যখন দেশে চলছে ভয়াবহ বিদ্যুত সংকট। এ অবস্থায় হয়ত খুব অল্প মানুষই তার এই মামলার প্রতি সহানুভূতিশীল হবে?\nকাজি আলি: দেখুন, এক্ষেত্রে আমি বলবো আমি সবসময় আমার পরিবেশ সংক্রান্ত কাজে একা লড়ে গিয়েছি। আমাদের দেশে খুব অল্প মানুষ আছেন যারা এ ধরনের কাজের ভয়াবহতা বা ফলাফল সম্পর্কে ধারণা করতে পারেন। বিচার বিভাগে তো এ ধরনের ব্যক্তির সংখ্যা আরো অনেক কম। আর এসব ক্ষেত্রে অর্থের কোনো বিষয় নেই। আমাদের সরকার পরিবেশ সংক্রান্ত অনেক আন্তর্জাতিক আইন, কনভেনশন বা চুক্তিতে সই করেছে। এসব চুক্তিতে সই করার মধ্য দিয়ে সরকার প্রত্যক্ষভাবে এই বিশ্বেও জলবায়ু ও পরিবেশ সুরক্ষার বিষয়ে প্রতিজ্ঞাবদ্ধ। আমি শুধু সরকারকে এই আইনগত বাধ্যবাধকতাটির কথা মনে করিয়ে দিতে চাই। পাকিস্তানের জলবায়ুর দূর্দশার উপরে বিখ্যাত বিজ্ঞানী জেমস হ্যানসেনের একটি বিশ্লেষন আমি পড়ে দেখেছি।\nএছাড়া আমাদের প্রধানমন্ত্রী প্যারিসে অনুষ্ঠিত জাতিসংঘ জলবায়ু সম্মেলনে নিজের বক্তব্যে বলেছেন যে পাকিস্তান জলবায়ু পরিবর্তনের কারনে একটি ক্ষতিগ্রস্থ্য দেশ। আমরা নিজেরাও এই ক্ষতি টের পাচ্ছি বন্যা, খরা বা তাপদাহের মধ্য দিয়ে।\nআমি সরকারকে বিখ্যাত পাবলিক ট্রাষ্ট ডকট্রিনের আলোকে কাজ করার জন্য আবেদন জানাচ্ছি, এটি এমন একটি মতবাদ যা রোমান আইন থেকে বৃটিশ সাধারন আইনে অন্তর্ভূক্ত হয়েছিল। এতে খুব পরিস্কারভাবে বলা হয়েছে যে দেশের জল, বায়ু এবং সাগরের মালিক দেশের জনগণ। এই সম্পদকে সুরক্ষা করতে হবে। দেশের সরকার এসব সম্পদ সুরক্ষার জন্য জনগণ কর্তৃক দায়িত্বপ্রাপ্ত প্রতিনিধি মাত্র।\nদ্যথার্ডপোল.নেট: কিন্তু এটাও সত্য যে নাগরিকের সাধারণ চাহিদা যেমন বিদ্যুতের ব্যবস্থা করাও রাষ্ট্রের অন্যতম দায়িত্বের মধ্যে পড়ে?\nকাজি আলি: দেখুন, বিদ্যুত ঘাটতি মোকাবেলার জন্য রাষ্ট্র নবায়নযোগ্য শক্তি ব্যবহারের মতো অনেক পন্থা ব্যবহার করতে পারে। আমাদের দেশে আলো-বাতাস প্রচুর রয়েছে।\nদ্যথার্ডপোল.নেট: কিন্তু বিজ্ঞানীরা বলছেন এখন কয়লা উত্তোলনের জন্য অনেক উন্নত ও পরিবেশের ক্ষতি যাতে না হয়, তেমন প্রযুক্তি আবিষ্কৃত হয়েছে?\nকাজি আলি: আমার মনে হয় না যে এমন কোনো প্রযুক্তি এই মুহুর্তে রয়েছে যার মাধ্যমে কয়লা থেকে কার্বন নি:সরণ হ্রাস বা বন্ধ করা সম্ভব। এ মুহুর্তে থর কয়লা খনি থেকে কয়লা উত্তোলন করা শুরু হলে পাকিস্তানের কার্বন নি:সরণের মাত্রা বর্তমানের চেয়ে এক হাজার গুন বৃদ্ধি পাবে। তাই আমার মতে, উত্তোলন না করে বরং খনিতেই কয়লা থাকা সমিচীন হবে।


কুরআন Archives - Qawmi Madrasa\nমিরাজে রাসূল সাল্লাল্লাহু আলাইহি ওয়াসাল্লাম আল্লাহকে সরাসরি দেখেছেন না শুধু…\nপ্রশ্ন মিরাজে রাসূল সাল্লাল্লাহু আলাইহি ওয়াসাল্লাম আল্লাহকে সরাসরি দেখেছেন না শুধু কথা শুনেছেন? উপযুক্ত প্রমাণসহ জানতে চাই। উত্তর মেরাজে রাসূল সাল্লাল্লাহু আলাইহি ওয়াসাল্লাম আল্লাহ তাআলাকে স্বচক্ষে দেখেছেন কি না এ বিষয়ে সাহাবায়ে কেরাম থেকে উভয় ধরনের বক্তব্য রয়েছে। তবে রাসূলে কারীম সাল্লাল্লাহু আলাইহি ওয়াসাল্লাম আল্লাহকে এমন বৈশিষ্ট্যের সাথে দেখেছেন, যেভাবে দেখাটা জীবিত অবস’ায় অন্য কোনো …\nমিরাজে রাসূল সাল্লাল্লাহু আলাইহি ওয়াসাল্লাম আল্লাহকে সরাসরি দেখেছেন না শুধু… Read More »\nপ্রশ্ন সিজদার আয়াতের অর্থ পড়লে কি সিজদা দেওয়া ওয়াজিব? উত্তর হ্যা, সিজদার আয়াতের অর্থ পড়লে ও সিজদা দেওয়া ওয়াজিব। কারন কুরআন শব্দ ও অর্থ উভয়টির নাম। দলিল; বাদায়ে ১/৪৩০[দারুল ইহয়াউত তুরাব], খুলাসা ১/১৮৪[হক্কানিয়া], আলমগিরী ১/১৩১, তাতার খানিয়া ১/৫৫৯, উত্তর দিয়েছেন : মুফতি মেরাজ তাহসিন\nআমাদের দেশে প্রচলিত দুটি বিষয় সম্পর্কে হুযুরের কাছে জানতে চাই-…\nআমাদের দেশে প্রচলিত দুটি বিষয় সম্পর্কে হুযুরের কাছে জানতে চাই-… Read More »\nকুরআন মজীদ তিলাওয়াত করা অবস্থায় কেউ সালাম দিলে তিলাওয়াতকারীর করণীয়…\nপ্রশ্ন কুরআন মজীদ তিলাওয়াত করা অবস্থায় কেউ সালাম দিলে তিলাওয়াতকারীর করণীয় কী? উত্তর কুরআন মজীদ তিলাওয়াতে নিয়োজিত ব্যক্তিকে সালাম দেওয়া ঠিক নয়। সালাম দিলে তার বিঘ্ন হবে এই আশঙ্কা থাকলে সালাম দেওয়া গুনাহ। তথাপি কেউ যদি তিলাওয়াতরত ব্যক্তিকে সালাম দেয় তাহলে তিলাওয়াত বন্ধ করে তার উত্তর দেওয়া আবশ্যক নয়। তবে উত্তর দিতে চাইলে ওয়াফকের জায়গা …\nকুরআন মজীদ তিলাওয়াত করা অবস্থায় কেউ সালাম দিলে তিলাওয়াতকারীর করণীয়… Read More »\nপ্রশ্ন আমি একজন শিক্ষক। হিফয বিভাগে পড়াই। অনেক সময় নাবালেগ-অপ্রাপ্ত বয়স্ক বাচ্চার কণ্ঠে সিজদার আয়াত শুনি। প্রশ্ন হল, বুঝমান অপ্রাপ্ত বয়স্ক বাচ্চার কণ্ঠে সিজদার আয়াত শুনলে সিজদা করতে হবে কি? উত্তর হ্যাঁ, বুঝমান নাবালেগ বাচ্চার কণ্ঠে সিজদার আয়াত শুনলে সিজদা ওয়াজিব হবে। -বাদায়েউস সানায়ে ১/৪৪০; আলবাহরুর রায়েক ২/১১৯; ফাতহুল কাদীর ১/৪৬৮; শরহুল মুনিয়্যা পৃ. ৫০০; …\nনাবালেগ অপ্রাপ্ত বয়স্ক বাচ্চার কন্ঠে সিজদার আয়াত শুনলে সিজদা করা৷ Read More »\nপ্রশ্ন আজকাল শহরাঞ্চলে খেলাধুলার মাঠের অভাবের কারনে অনেকে কম্পিউটার গেমসকে বিনোদনের মাধ্যম হিসেবে বেছে নেন ।এ সকল গেমসে থাকে মারামারি,বন্দুক গুলাগুলি ইত্যাদি। বিনোদনের জন্য এ সকল গেমস জায়েজ কি? উত্তর ইসলামে দু’ ধরণের খেলাধুলাকে বৈধ রেখেছে৷ ১-শারিরীক উপকার নিহিত।যেমন দৌড়, রেকেট, ফুটবল ও ক্রিকেট ও হতে পারে। ২-দ্বীনের শত্রুর বিরুদ্ধে প্রশিক্ষণমূলক খেলা। যেমন তীরন্দাজী, ঘোড় …\nভিডিও গেম খেলার হুকুম৷ Read More »\nপ্রশ্ন মিলাদ কিয়াম করা জায়েজ আছে কি না।জায়েয হলে দলিল কি? না থাকলে দলীল কি? উত্তর আখেরি নবী ও শ্রেষ্ঠ রাসূল হযরত মুহাম্মদ সা. এর প্রতি ভালবাসা ও গভীর মহব্বত রাখা ঈমানের গুরুত্বপূর্ন অংশ এবং গুরুত্বপূর্ণ ইবাদতও বটে। তবে উক্ত ইবাদত অবশ্যই সে পদ্ধতিতে করতে হবে, যে পদ্ধতি স্বয়ং নবীজী সা., সাহাবায়ে কেরামকে শিক্ষা দিয়েছেন। …\nপ্রচলিত মিলাদ কিয়ামের শরয়ী বিধান৷ Read More »\nপ্রশ্ন কুরআন শরীফ পড়ার সময় যখন সিজদার\nকি না? উত্তর আয়াতে সিজদা মুখে উচ্চারণ না করে মনে মনে জপলে সিজদায়ে তেলাওয়াত ওয়াজিব হয় না। তাই যে সকল ক্ষেত্রে সিজদার আয়াত মনে মনে পড়েছেন ঐ সকল ক্ষেত্রে …\nসিজদার আয়াত মনে মনে পড়া৷ Read More »\nমে’রাজে আল্লাহ তায়ালাকে রাসূলুল্লাহ সাঃ এর দর্শনলাভ৷\nপ্রশ্ন রাসূল সাল্লাল্লাহু আলাইহি ওয়াসাল্লাম মে’রাজে আল্লাহকে সরাসরি স্বচক্ষে দেখেছেন নাকি শুধু কথা শুনেছেন? দলিল সহ জানাবেন । উত্তর রাসূল সাল্লাল্লাহু আলাইহি ওয়াসাল্লাম আল্লাহ মে’রাজে তাআলাকে সরাসরি স্বচক্ষে দেখেছেন কি না এ বিষয়ে সাহাবায়ে কেরাম থেকে দুই ধরনের মত রয়েছে। যথাঃ ১৷ সরাসরি স্বচক্ষে দেখেছেন৷ ২৷ সরাসরি স্বচক্ষে দেখেন নি৷ শুধু কথা শুনেছেন৷ প্রথম মত …\nমে’রাজে আল্লাহ তায়ালাকে রাসূলুল্লাহ সাঃ এর দর্শনলাভ৷ Read More »\nপ্রশ্ন হুজুর আমার একটি প্রশ্ন, আমার ভাবি জানতে চেয়েছেন, পিড়িয়ডের নাপাক অবস্থায় গিলাফ বা অন্য কাপড় দিয়ে কুরআন মজীদ স্পর্শ করা যাবে কি না? উত্তর জ্বী হ্যাঁ, পিড়িয়ড বা নাপাক অবস্থায় কুরআন মজীদ ধরার প্রয়োজন হলে গিলাফ বা অন্য কোনো পবিত্র কাপড় দিয়ে ধরা যাবে। তবে পরিহিত কাপড়ের আঁচল বা কোনো অংশ দ্বারা স্পর্শ করা …\nপিড়িয়ড চলাকালে গিলাফ বা কাপড় দিয়ে কুরআন শরীফ স্পর্শ করা ৷ Read More »\nপ্রশ্ন হুজুর আমাদের এলাকায় এক বক্তা ওয়াজে আসহাবে কাহাফের’ ঘটনা বর্ণনা করতে গিয়ে বললেন ‘আসহাবে কাহাফের’ সঙ্গী কুকুরটি নাকি জান্নাতে যাবে। এই কথা কতটুকু সঠিক? জানিয়ে বাধিত করবেন ৷ উত্তর উক্ত বিষয়টি কুরআন বা কোনো সহীহ হাদীসে উল্লেখ নেই। কোনো সাহাবী থেকেও নির্ভরযুগ্য সনদে তা পাওয়া যায় না। তবে তাফসীরে মাযহারী ও রূহুল মাআনী সহ …\nআসহাবে কাহাফের সঙ্গী কুকুরটি কি জান্নাতে যাবে? Read More »\nপ্রশ্ন হুজুর আমি একজনকে খুব কষ্ট দিয়েছি ৷ এখন আমি খুব অনুতপ্ত ৷ তার নিকট বহুবার ক্ষমা চেয়েছি ৷ কিন্তু ক্ষমা চাইতে গেলে সে বলে আমি তোমাকে ক্ষমা করতে পারবো না ৷ সে নাকি আমাকে কোনদিন ক্ষমা করবে না ৷ এক্ষেত্রে আমার করনীয় কি? কি করলে আমি ক্ষমা পেতে পারি? জানিয়ে উপকৃত করবেন ৷ উত্তর …\nকাউকে কষ্ট দেবার পর ক্ষমা চাইলে, সে ক্ষমা না করলে করণীয় ৷ Read More »\nপ্রশ্ন বর্তমানে অনেক পণ্যের সাথে নির্দিষ্ট মেয়াদের জন্য গ্যারান্টি, ওয়ারেন্টি দিয়ে থাকে। গ্যারান্টি বা ওয়ারেন্টির শর্তে ক্রয়বিক্রয় করা জায়েয কি না? এক্ষেত্রে গ্যারান্টিযুক্তমেয়াদের ভিতরে নষ্ট হয়ে গেলে নতুন পণ্য দেওয়া ও ওয়ারেন্টিযুক্ত পন্য নষ্ট হলে পুরাতন পণ্য ঠিক করে দেওয়ার ব্যাপারে বিক্রেতা বাধ্য থাকবে কি না? জানালে উপকৃত হবো ৷ উত্তর জ্বী হাঁ, গ্যারান্টি বা …\nগ্যারান্টি ওয়ারেন্টির শর্তে পন্য ক্রয়-বিক্রয় ও নির্ধারিত সময়ের ভিতরে পন্য ফেরত বা ঠিক করে দেয়া ৷ Read More »\nআমাদের মসজিদে অনেক পুরাতন ছেঁড়া কুরআন শরীফ, কায়েদা, আমপারা আছে।…\nপ্রশ্ন আমাদের মসজিদে অনেক পুরাতন ছেঁড়া কুরআন শরীফ, কায়েদা, আমপারা আছে। অনেকগুলোকে পোকা খেয়ে ফেলেছে। ফলে এগুলো আর পড়া যায় না। জানার বিষয় হলো, এসব কুরআন শরীফ ও কায়েদা, আমপারা কী করব? উত্তর কুরআন শরীফ বা কায়েদা বা আমপারা ছিঁড়ে গেলে বা অন্য কোনো কারণে পড়ার অনুপযুক্ত হয়ে গেলে, একটি পবিত্র কাপড়ে পেঁচিয়ে বাড়িতে আলমারি …\nআমাদের মসজিদে অনেক পুরাতন ছেঁড়া কুরআন শরীফ, কায়েদা, আমপারা আছে।… Read More »\nআমি একজন শিক্ষক। হিফয বিভাগে পড়াই। অনেক সময় নাবালেগ-অপ্রাপ্ত বয়স্ক…\nআমি একজন শিক্ষক। হিফয বিভাগে পড়াই। অনেক সময় নাবালেগ-অপ্রাপ্ত বয়স্ক… Read More »


টঙ্গীবাড়ীতে ইলেকট্রিশিয়ান ও লাইনম্যানদের দ্বন্দ্বে চরম ভোগান্তিতে গ্রাহকরা || The Daily Janakantha\nটঙ্গীবাড়ীতে ইলেকট্রিশিয়ান ও লাইনম্যানদের দ্বন্দ্বে চরম ভোগান্তিতে গ্রাহকরা\nপ্রকাশিত : ১২ সেপ্টেম্বর ২০১৫, ০৬:০০ পি. এম.\nস্টাফ রিপোর্টার,মুন্সীগঞ্জ ॥ টঙ্গীবাড়ী উপজেলার বালিগাঁও পল্লি বিদুৎ অভিযোগ কেন্দ্রের অবৈধভাবে উপার্জন করা টাকা ভাগাভাগী নিয়ে ইলেকট্রিশিয়ান ও লাইনম্যানদের মধ্যে চরম কোন্দল বিরাজ করছে। এতে গ্রাহকরা চরম ভোগান্তিতে পড়েছে।\nজানা যায়, ওই কেন্দ্রের সীমাহীন দূর্ণীতির মাধ্যমে আদায় করা টাকা ভাগ বাটোয়ার নিয়ে প্রতিনিয়ত দ্বন্দ্ব ও সংঘাতের ঘটনা ঘটছে। একটি নতুন মিটার সংযোগ খরচ প্রকৃতপক্ষে ৬-৮শত টাকা হলেও গ্রাহকদের কাছ হতে হাতিয়ে নেওয়া হচ্ছে ১০-১২হাজার টাকা। আর এই অর্থ ভাগাভাগী নিয়ে খোদ বিদুৎ অফিসের ভিতরে চলছে সংঘর্স হামলা পাল্টা হামলা। সম্প্রতি টাকা ভাগাভাগী নিয়ে অভিযোগ কেন্দ্রের ভিতরে লাইনম্যান ইনর্চাজ আনোয়ারগংদের সাথে ইলেকট্রিশিয়ান ইকবাল খানগংদের মধ্যে হাতাহাতি হয়। এনিয়ে পরে পল্লি বিদুৎ লাইনম্যান বৃন্দ আনোয়ার ও আতিকের নেতৃত্বে কৌশলে ইলেকট্রিশিয়ান ইকবালকে টঙ্গীবাড়ী পল্লী বিদুৎ অফিসে ডেকে নিয়ে চেয়ার দিয়ে পিটিয়ে গুরুতর আহত করে। পরে টঙ্গীবাড়ী থানায় বিষয়টি নিয়ে পল্লি বিদুৎ ডিজিএম অভিযোগ করে। এদিকে মিটার যথাসময়ে স্থাপন না করার কারন জিজ্ঞাসা করায় সম্প্রতি রংমেহার গ্রামের জাহাঙ্গীর দেওয়ানকে টঙ্গীবাড়ী অফিসের লাইনম্যান ইব্রাহিম পিটিয়ে গুরুতর জখম করেছে।\nএনিয়ে যে কোন মুহুতে বড় ধরনের সংঘর্ষের ঘটনা ঘটার আশঙ্কা রয়েছে। শুধু মিটার বানিজ্য নয় নতুন তার সংযোগ ও খুটি বসানো নিয়েও চলছে রমরমা বানিজ্য। উপজেলার নয়াগাওঁ গ্রামের চান মিয়া জানান, তার বাড়িতে ২ ফুট তার জোড়া দিয়ে তার কাছ হতে লাইনম্যান আনোয়ার আদায় করে নিয়েছে ৩৮হাজার টাকা। শুধু তাই নয় গ্রাহকদের কাছ হতে মিটারের নামে অতিরিক্ত টাকা আদায়ের পর আবার বাড়িতে মিটার সংযোগ দিতে গিয়ে বিভিন্ন তালবাহনা করে আদায় করা হচ্ছে আরো অর্থ। বালিগাঁও গ্রামের প্রবাসী হাবিবের স্ত্রীর কাছ হতে মিটার বাবদ লাইনম্যানরা ১০ হাজার টাকা নেওয়ার পর বাড়িতে ওই মিটার সংযোগ দিতে গিয়ে ইলেকট্রিশিয়ানরা আদায় করে ১৫ শত টাকা। এভাবেই ইলেকট্রিশিয়ান এবং লাইনম্যানদের কোন্দোলে ভুক্তভোগী গ্রাহকরা চরম হয়রানীর সৃষ্টি হচ্ছে। এ ব্যাপারে অভিযোগ কেন্দ্রের ইনচার্জ আনোয়ার হোসেন জানান, ইকবাল আগে আমাদের এক লাইনম্যানকে ঘুসিঁয়ে আহত করে পরে এনিয়ে লাইনম্যানদের সাথে ইকবালের সংঘর্ষের ঘটনা ঘটে। বিষয়টি টঙ্গীবাড়ী উপজেলা চেয়ারম্যান সমাধান করে দিয়েছেন।


২৬/১১ মুম্বই হামলায় স্পষ্ট লস্কর-আইএসআই যোগ, পাকিস্তানকে কড়া বার্তা ভারতের – BAARTA TODAY\nTagged: india, পাকিস্তানকে কড়া বার্তা ভারতের, ভারত\n২০০৮ সালের ২৬ নভেম্বর মুম্বইয়ে যে জঙ্গি হামলার ঘটনা ঘটেছিল তাতে লস্কর ও আইএসআই (ISI) জড়িত ছিল। মার্কিন ও ভারতীয় গোয়েন্দা সংস্থাগুলির জেরার মুখে একথাই স্বীকার করেছে এই হামলার ঘটনার অন্যতম মূলচক্রী ডেভিড হেডলি। এরপরই সঠিক বিচার চেয়ে ইসলামাবাদকে বার্তা দেওয়া হয়েছে নয়াদিল্লির তরফে।\n২০১০ সালে আমেরিকার একটি আদালতে ২৬/১১ মুম্বই হামলা (26/11 Mumbai attack)’র ষড়যন্ত্র ও ডেনমার্কের একটি সংবাদসংস্থায় হামলার ঘটনা-সহ ১২টি অপরাধে দোষী সাব্যস্ত হয় ডেভিড হেডলি (David Headley)। এর জেরে ৩৫ বছর জেলের সাজা হয় তার। তবে লস্কর ও আইএসআইয়ের বিষয়ে মুখ খুলতে রাজি হওয়ায় মার্কিন প্রশাসনের সঙ্গে তার একটা চুক্তি হয়েছিল। যাতে উল্লেখ করা হয়েছিল যে তাকে মৃত্যুদণ্ড দেওয়া যাবে না বা ভারতে পাঠানো যাবে না।\nআমেরিকা সরকার ডেভিড হেডলির এই শর্ত মেনে নেওয়ায় মার্কিন ও ভারতীয় গোয়েন্দা সংস্থাগুলির কাছে লস্কর-ই-তইবা ও আইএসআই সম্পর্কে মুখ খোলে সে। জানায়, পাকিস্তানের গুপ্তচর সংস্থা আইএসআইয়ের হয়ে সে কাজ করত। আর ২০০৮ সালের ২৬ নভেম্বর লস্কর জঙ্গিরা মুম্বইয়ের একাধিক জায়গায় যে হামলা চালিয়েছিল তার পিছনে আইএসআইয়েরই হাত ছিল।\nমুম্বই হামলার অন্যতম মূলচক্রী ডেভিড হেডলির এই স্বীকারোক্তির পরেই ইসলামাবাদকে এই বিষয়ে ব্যবস্থা নেওয়ার বার্তা দেয় নয়াদিল্লি। এই বিষয়ে তাকে সাক্ষ্যকে হাতিয়ার বানিয়ে জড়িতদের বিরুদ্ধে পদক্ষেপ করতে বলে। পাশাপাশি আরও জানানো হয় এই হামলার ঘটনার তদন্তের জন্য ভারত মুম্বইয়ে পাকিস্তান বিচারবিভাগীয় কমিশন (Pakistan judicial commission) খুলছে। সেখানে বা টেলিকনফারেন্সের মাধ্যমে সাক্ষীদের বক্তব্য শোনা হবে।\nপ্রসঙ্গত উল্লেখ্য, ২০০৮ সালে তাজ হোটেল-সহ মু্ম্বইয়ের একাধিক জায়গায় হামলা চালিয়েছিল ১০ জন লস্কর জঙ্গি। জনবহুল এলাকায় এলোপাথাড়ি গুলি চালিয়ে অনেক মানুষকে হত্যা করেছিল। পরে নিরাপত্তারক্ষীদের হাতে ৯ জন খতম হলেও আজমল কাসভকে জীবিত অবস্থায় গ্রেপ্তার করা হয়। পরে তাকে ফাঁসি ঝোলানো হয়েছিল।\nPrevious Post: হাজার চেষ্টা করেও বিসর্জন দেওয়া যায়নি এই দুর্গা প্রতিমা, কেন জানেন?\nNext Post: ধারাবাহিক পারফরম্যান্সের পরও ব্রাত্য সূর্যকুমার! জাতীয় নির্বাচকদের একহাত নিলেন হরভজন


ফাতাওয়া আরকানুল ইসলাম | পবিত্রতা | (১৬৫) যে মাটি দ্বারা তায়াম্মুম করা হয় তাতে কি ধুলা থাকা শর্ত? আল্লাহর বাণী “তোমাদের মুখমন্ডল ও হস্তদ্বয় তা দ্বারা মুছে ফেল।” এখানে “তা দ্বারা” বলতে কি বুঝা যায় যে,তায়াম্মুম করার সময় অবশ্যই ধুলা থাকতে হবে?\n(১৬৫) যে মাটি দ্বারা তায়াম্মুম করা হয় তাতে কি ধুলা থাকা শর্ত? আল্লাহর বাণী “তোমাদের মুখমন্ডল ও হস্তদ্বয় তা দ্বারা মুছে ফেল।” এখানে “তা দ্বারা” বলতে কি বুঝা যায় যে,তায়াম্মুম করার সময় অবশ্যই ধুলা থাকতে হবে?\nপ্রাধান্যযোগ্য মত হচ্ছে তায়াম্মুমের জন্য মাটিতে ধুলা লেগে থাকা শর্ত নয়। বরং মাটি দ্বারা তায়াম্মুম করলেই যথেষ্ট হবে, চাই তাতে ধুলা থাক বা না থাক। অতএব মাটির উপর যদি বৃষ্টি নাযিল হয়, আর ঐ মাটিতে মানুষ হাত মেরে মুখমন্ডল ও হাত মাসেহ করে তবে যথেষ্ট হবে। যদিও মাটিতে কোন ধুলা না থাকে। কেননা আল্লাহ্ বলেন,\n]فَتَيَمَّمُوا صَعِيدًا طَيِّبًا فَامْسَحُوا بِوُجُوهِكُمْ وَأَيْدِيكُمْ مِنْهُ[\n“তবে তোমরা পবিত্র মাটি দ্বারা তায়াম্মুম কর। স্বীয় হস্তদ্বয় ও মুখমন্ডল মাটি দ্বারা মুছে ফেল।” (সূরা মায়েদা- ৬) তাছাড়া নবী (ছাল্লাল্লাহু আলাইহি ওয়া সাল্লাম) এবং তাঁর ছাহাবীগণ কখনো এমন স্থানে সফর করতেন যেখানে বালু ছাড়া অন্য কিছু পাওয়া যেত না। কখনো বৃষ্টিপাত হত। তারপরও তাঁরা আল্লাহর নির্দেশ মোতাবেক তায়াম্মুম করতেন। অতএব বিশুদ্ধ কথা হচ্ছে, যে কোন মাটি দ্বারা তায়াম্মুম করলেই তা বিশুদ্ধ হবে। চাই সেখানে ধুলা থাক বা না থাক।\nআল্লাহর বাণী: “তোমাদের মুখমন্ডল ও হস্তদ্বয় তা দ্বারা মুছে ফেল।” এখানে منه শব্দে مِنْ অব্যয়টি দ্বারা ‘কিছু সংখ্যক’ বুঝানো উদ্দেশ্য নয়। বরং কোন কাজের শুরু বুঝানো হয়েছে। এই জন্যে প্রমাণিত হয়েছে যে, নবী (ছাল্লাল্লাহু আলাইহি ওয়া সাল্লাম) তায়াম্মুমের পদ্ধতি দেখাতে গিয়ে মাটিতে হাত মেরে তাতে ফুঁ দিয়েছেন।\n2,233,238 জন সর্বমোট ভিজিটর\n26,099,236 বার সর্বমোট পেজ হিট


শেষ হল শিশু-কিশোর বিজ্ঞান কংগ্রেস ২০১৯ | সি নিউজ\nসারা দেশ থেকে সাড়ে ছয়শতর বেশি শিক্ষার্থী এবছরের কংগ্রেসে অংশ নেয়ার উদ্দেশে কনসেপ্ট পেপার বা ধারণাপত্র জমা দিয়েছিল। সেখান থেকে কয়েক ধাপে বাছাইকৃত প্রায় ৪০০ শিক্ষার্থী মূল পর্বে অংশগ্রহণের সুযোগ পেয়েছে।\nদুইদিনব্যাপী এই অনুষ্ঠানের প্রথম দিন গত শুক্রবার সকালে উদ্বোধনী অনুষ্ঠানের মাধ্যমে কংগ্রেসের কার্যক্রম শুরু হয়। কংগ্রেসের প্রথমদিনে শিক্ষার্থীরা তাদের পোস্টার ও প্রজেক্টের প্রদর্শনী এবং পেপার উপস্থাপনে অংশ নেয়। বিশ্ববিদ্যালয়ের শিক্ষক ও বিজ্ঞানীদের নিয়ে গঠিত বিচারক প্যানেল শিক্ষার্থীদের এসব গবেষণা যাচাই করে পুরস্কারের জন্য ষাটজন শিক্ষার্থীকে সেরা নির্বাচিত করেন।\nআজ সকালে দ্বিতীয় দিনে অনুষ্ঠিত হয়েছে ক্ষুদে বিজ্ঞানী এবং বিশ্ববিদ্যালয়ের শিক্ষক-গবেষক-বিজ্ঞানীদের নিয়ে যৌথ কংগ্রেস। দ্বিতীয় দিনের সমাপনী অনুষ্ঠানে প্রধান অতিথি হিসাবে উপস্থিত ছিলেন গণপ্রজাতন্ত্রী বাংলাদেশ সরকারের বিজ্ঞান ও প্রযুক্তি মন্ত্রী স্থপতি ইয়াফেস ওসমান। আরও উপস্থিত ছিলেন বাংলাদেশ ফ্রিডম ফাউন্ডেশনের ট্রেজারার ড. রেজাউর রহমান, বাংলাদেশ বিজ্ঞান জনপ্রিয়করণ সমিতির সাধারণ সম্পাদক ড. ফারসীম মান্নান মোহাম্মদী বাংলাদেশ বিজ্ঞান জনপ্রিয়করণ সমিতির সিনিয়র সহ-সভাপতি মুনির হাসান ও বাংলাদেশ ফ্রিডম ফাউন্ডেশনের নির্বাহী পরিচালক সাজ্জাদুর রহমান। শিক্ষার্থীরা বিজ্ঞানীদের সাথে দেশের বিজ্ঞান শিক্ষা, গবেষণা এবং এ সংক্রান্ত সমস্যাগুলো নিয়ে মতবিনিময় করেন। যৌথ কংগ্রেস শেষে একটি প্রস্তাবনা প্রস্তুত করা হয় যে জাতীয় বিজ্ঞান জাদুঘরের সঙ্গে স্কুল-কলেজের শিক্ষার্থীদের যোগাযোগ বাড়ানো এবং বিভিন্ন প্রত্যন্ত এলাকার শিক্ষার্থীদের বিজ্ঞান জাদুঘর পরিদর্শনের ব্যবস্থা করা হোক। আরেকটি প্রস্তাবনা ছিল, বিভাগীয় পর্যায়ে কংগ্রেসের আয়োজন করতে হবে।\nশিক্ষার্থীরা একক বা দলীয়ভাবে কংগ্রেসে মোট ৪৮ টি পেপার, ৮১ টি প্রজেক্ট ও ৪২ টি পোস্টার উপস্থাপন করে। এই তিনটি সেকশনে মোট অংশ নেয় প্রায় চারশত জন শিক্ষার্থী। তাদের মধ্য থেকে বৈজ্ঞানিক পেপারে ১৯ জন, পোস্টারে ২১ জন এবং প্রজেক্টে ২০ জন বিজয়ী হয়। কংগ্রেসের সেরা গবেষণাকাজগুলোকে পুরস্কৃত করার পাশপাশি নির্বাচিত তিনটি গবেষণাকে পেপার অফ দ্য কংগ্রেস, পোস্টার অফ দ্য কংগ্রেস এবং প্রজেক্ট অফ দ্য কংগ্রেস হিসেবে পুরস্কৃত করা হয়েছে। পেপার অব দ্যা কংগ্রেস নির্বাচিত হয়েছে আবরার তাসনিম আবির (সেন্ট গ্রেগরি হাই স্কুল ও কলেজ) মুয়াম্বার সারওয়ার নিবিড় (নারায়নগঞ্জ আইডিয়াল স্কুল ও কলেজ) এবং আবসার খান সিয়াম (আইডিয়াল স্কুল ও কলেজ, মতিঝিল) এর দল। তারা কাজ করেছিল নির্দেশক ছাড়াই এসিড-ক্ষার টাইট্রেশনের উপায়ে বের করতে। মাকসুদুল আলম সায়েন্স ল্যাবরেটরিতে রিসার্চ গ্র্যান্ট পেয়ে গবেষণাটি করেছে তারা। ‘পোস্টার অব দ্যা কংগ্রেস’ খেতাব পেয়েছে অয়ালিদ হাসান। সে কাজ করেছিল বাংলাদেশে নারীদের ঋতুস্রাব-স্বাস্থ্য সম্বন্ধে অসচেতনতা নিয়ে। প্রজেক্ট অব দ্যা কংগ্রেস হয়েছে আরাফ ইসরাক, যে কৃত্রিম বুদ্ধিমত্তা ব্যবহার করে একটি রোবট তৈরী করেছে। যেটি মানুষের সঙ্গে কথা বলতে পারে এবং কথা বলার মাধ্যমেই নতুন নতুন কথা শেখে।\n← এজাইল বাংলাদেশ সিম্পোজিয়াম সম্পন্ন\nতথ্যপ্রযুক্তি খাতে নারীদের উদ্বুদ্ধ করতে জিপির আলোচনা সভা →


কিশোর এবার জামিন পাবেন? জানা যাবে বুধবার | bangla.bdnews24.com\nPublished: 01 Mar 2021 01:34 PM BdST Updated: 01 Mar 2021 05:02 PM BdST\nশুনানিতে আইনজীবী জ্যেতির্ময় বড়ুয়া বলেন, “দুজন আসামির জামিন আবেদন করেছিলাম। এক নম্বর আবেদনকারী হলেন আহমেদ কবির কিশোর। আর দুই নম্বর আবেদনকারী হলেন মুশতাক আহমেদ।\n“এই মুশতাক আহমেদ গত ২৫ ফেব্রুয়ারি হাই সিকিউরিটি জেলে মৃত্যুবরণ করেছেন। আমি এক নম্বর আবেদনকারী আহমেদ কবির কিশোরের পক্ষে জামিন আবেদনটা উপস্থাপন করছি।”\nতখন বেঞ্চের জ্যেষ্ঠ বিচারক এম. ইনায়েতুর রহিম বলেন, “এটা হলফনামা করে বললে ভালো ছিল জনাব জ্যেতির্ময় বড়ুয়া। এটা (মুশতাক আহমেদের জামিন আবেদন) তো উত্থাপিত হয়নি মর্মে খারিজ করা ঠিক হবে না। আ্যবেট (বাতিল) হয়ে গেছে বললে আমরা পত্রিকার তথ্য কতটুকু নিতে পারব। হলফনামা করে বললে আমার মনে হয় বেটার ছিল।”\nজ্যেতির্ময় বড়ুয়া বলেন, “তার মৃত্যুর কারণ নিয়ে আমার সাবমিশন আছে।”\nবিচারপতি ইনায়েতুর রহিম তখন বলেন, “সে তো ভিন্ন কথা। মৃত্যুর কারণ যাই হোক। স্বাভাবিক মৃত্যু হোক বা দুর্ঘটনাজনিত হোক- সেটা তো আলাদা বিষয়। যেহেতু উনি নাই, সে কারণে আবেদনটি উত্থাপিত হয়নি মর্মে খারিজের কোনো সুযোগ নাই।”\nডেপুটি অ্যাটর্নি জেনারেল মো. সারওয়ার হোসেনও তখন বলেন, মৃত্যুর বিষয়টি হলফনামা করে বললে আবেদনটি বাতিল হয়ে যাবে।\nবিচারপতি ইনায়েতুর রহিম বলেন, “অ্যাবেট যেহেতু হয়ে যাচ্ছে, তাই এর রেকর্ড থাকা দরকার। যে কারণে হলফনামা করে বলতে হবে। আমরা পরশু আদেশের জন্য রাখছি। সেদিন আপনি (জ্যেতির্ময় বড়ুয়া) একটি হলফনামা নিয়ে আসেন।”\nজামিন শুনানিতে আইনজীবী জ্যেতির্ময় বড়ুয়া বলেন, কিশোরের বিরুদ্ধে অভিযোগটা ছিল ডিজিটাল নিরাপত্তা আইনের ২১, ২৫, ৩১ এবং ৩৫ ধারায়। তাদের দুজনকেই (মুশতাক আহমেদ ও আহমেদ কবির কিশোর) গত বছর ৫ মে গ্রেপ্তার করা হয়।\nকিশোরকে কাকরাইলের বাসা থেকে গ্রেপ্তার এবং তার বাসা থেকে মোবাইল, কম্পিউটার, হার্ডডিস্ক জব্দের বর্ণনা মামলার এজাহার থেকে তুলে ধরেন এ আইনজীবী।\nতিনি বলেন, “তিনি কীভাবে আইন-শৃঙ্খলার অবনতি ঘটালেন, এফআইআরের কোথাও তার উল্লেখ নাই। বিভ্রান্তি সৃষ্টি কীভাবে করলেন, তারও কোনো রকম বর্ণনা এই এফআইআর-এ নাই।”\nজ্যেতির্ময় বলেন, “কিশোর একজন কার্টুনিস্ট। কার্টুনিস্ট কী করেন? সারা পৃথিবীতে সরকারে যারা থাকেন, তাদের বিভিন্ন কর্মকাণ্ডের সমালোচনা করা, তাদের বিভিন্ন রকমের কার্টুন আঁকা- এটা তো আজকে নতুন কোনো কিছু না।\n“এই কার্টুনের জন্যই যে তিনি কেবল পরিচিত, তা না। তিনি একজন মানবাধিকার কর্মী হিসেবে, প্রান্তিক জনগণের অধিকার কর্মী হিসেবে বিশেষ করে তৃতীয় লিঙ্গের মানুষদের মুখপাত্র হিসেবে পৃথিবীর বিভিন্ন জায়গায় পুরস্কৃত হয়েছেন। জেলে থাকা অবস্থায়ও একজন সেরা কার্টুনিস্ট হিসেবে আন্তর্জাতিক পুরস্কার তাকে দেওয়া হয়েছে।”\nআইনজীবী বলেন, “একজন কার্টুনিস্টকে ধরলেন এবং ধরার পরে তার মোবাইল ফোন, হার্ডডিস্ক সবগুলো থেকেই তারা তথ্যগুলো উদ্ধার করলেন। তার আগে কিছুই জানতেন না। কথাটা এই কারণে বলছি, ডিজিটাল নিরাপত্তা আইনের মামলায় টেকনিক্যাল কতগুলো টার্ম আছে।\n“আইনের ধারাগুলোর ভাষাগত গাঁথুনিই এরকম যে, ‘যদি এমন কিছু প্রকাশ করেন’ বা ‘এমন কিছু তথ্য সম্প্রচার করেন’। অর্থাৎ যেটি ইতোমধ্যে প্রচার প্রকাশ হয়ে গেছে…। তার মানে হচ্ছে আহমেদ কবির কিশোর তথ্য প্রকাশ করেছেন, এমন কিছু বিষয় সম্প্রচার করেছেন, যেটা রাষ্ট্রবিরোধী, মাহামারী করোনাভাইরাস সংক্রান্ত বিভিন্ন বিষয়ে বিভ্রান্তিকর, বা সরকার দলীয় বিভিন্ন নেতার বিষয়ে গুজব ছড়ানো হতে পারে।\n“যিনি অভিযোগ করছেন, তার কাছে ইতোমধ্যে এগুলো আছে। আমার ঘরে গিয়ে আমার কম্পিউটারের হার্ডডিস্ক থেকে তথ্যগুলো পাবেন, তারপর সেটা নিয়ে আমার বিরুদ্ধে মামলা করবেন- বিষয়টা সেরকম না। আইনটিই সেরকম না। তৃতীয় পক্ষের কাছে যখন এসব অ্যাভিডেন্স চলে গেছে, যখন তথ্যগুলো সব তাদের কাছে আছে, তখন সেটি দিয়ে মামলা করতে হবে।”\nবেঞ্চের জ্যেষ্ঠ বিচারক বলেন, “এজাহারে বলো হচ্ছে, কতগুলো অ্যাপ থেকে আসামিরা চ্যাট করেছেন, ফেইসবুকেও দিয়েছেন।”\nজ্যেতির্ময় বড়ুয়া বলেন, “হোয়াটস অ্যাপ দিয়ে আমি চ্যাট করি আর ফেইসবুকে দিই, সেটা তো আগে তাদের কাছে থাকতে হবে। উনারা সাইবার টহল দিয়েছেন। সাইবার টহল দিয়ে উনারা জানতে পেরেছেন।”\nবিচারপতি এম ইনায়েতুর রহিম বলেন, “জানি না, হয়ত ফেইসবুকে দেখার পরে চিহ্নিত করে তার কাছে গেছে। আমাদের দেশে তো এটা নতুন আইন। সবারই ধারণা কম। প্রশিক্ষিত লোকের অভাব, প্রশিক্ষিত তদন্তকারীর অভাব। এগুলো তো আছেই।”\nতখন জ্যোতির্ময় বড়ুয়া বলেন, “আমি আপনার সাথে শতভাগ একমত। কিন্তু এর সুবিধা তো পুলিশ পাবে না, আসামি পাবে।”\nএ আইনজীবী বলেন, “গত ৫ মে মামলা হল। ৪০ ধারা অনুযায়ী তাদের ৬০ দিনের মধ্যে অভিযোগপত্র দেওয়ার কথা। না হলে আরও ১৫ দিন। তাও না হলে সাইবার ট্রাইব্যুনালের কাছ থেকে অতিরিক্তি ৩০ দিন সময় নিয়ে তারা ১০৫ দিনের মধ্যে তদন্ত সম্পন্ন করার কথা।\n“আসামি দিদারুল আলম; যাকে আপনারা জামিন দিয়েছেন, প্রয়াত মুশতাক আহমেদ এবং আহমেদ কবির কিশোর। এই তিনজনের বিরুদ্ধে উনারা ১৫ জানুয়ারি অভিযোগপত্র দাখিল করেছেন।”\nজ্যোতির্ময় বড়ুয়া বলেন, “ট্রাইব্যুনাল সেই অভিযোগপত্র গ্রহণ করেননি। না করে তিনি আবার তদন্তের নির্দেশ দিয়েছেন। সেই রিপোর্ট ২৩ ফেব্রুয়ারি জমা দেওয়ার কথা ছিল। সেদিন আসামি মুশতাক আহমেদ ও আহমেদ কবির কিশোরকে মুখ্য মহানগর হাকিম আদালতে হাজির করা হয়।\n“হাজির করার পর কিশোর আমাদের জানিয়েছেন, তাকে কাস্টডিতে শারীরিক নির্যাতন করা হয়েছে। নির্যাতনের কারণে তার ডান কান প্রায় অকেজো হয়ে পড়েছে। নির্যাতনের কারণে বাঁ পায়ে ক্ষত সৃষ্টি হয়ে, সেটা এখন ঘাঁয়ের পর্যয়ে চলে গেছে।”\nআইনজীবী বলেন, এসব বিষয় মহানগর দায়রা জজ আদালতে জামিন শুনানির সময়ও মৌখিকভাবে বলা হয়েছে। কিন্তু জামিন হয়নি।\n“একজন আসামি মারাই গেলেন অসুস্থতার কারণে। একজন স্বনামধন্য কার্টুনিস্ট, তার যথেষ্ট অবস্থান আছে। তার চাইতেও বড় কথা তিনি চরমভাবে অসুস্থ। তার মধ্যেও গতকাল রিমান্ডের আবেদন করা হয়েছিল। চার্জশিট দাখিল করার পর কোন আইনে তারা রিমান্ড আবেদন করেছেন, জানি না।”\nওই রিমান্ড আবেদন নামঞ্জুর হয়েছে জানিয়ে জ্যোতির্ময় বলেন, রিমান্ডের আবেদন করলে আসমিকে হাজির করতে হয়। কিন্তু আসামিকে হাজির না করেই শুনানি হয়েছে।\n“আমি ধরে নিয়েছিলাম আসামিকে হাজির করা হবে। তাই আসামির তরফ থেকে একটি আবেদন ছিল যে, ২০১৩ সালের ‘নির্যাতন এবং হেফাজতে মৃত্যু (নিবারণ) আইন, ২০১৩ অনুযায়ী পুলিশ কাস্টডিতে তাকে (কিশোর) নির্যাতন করা হয়, সেটা ফৌজদারি অপরাধ। কিন্তু যেহেতু তাকে জেলখানা থেকে আনেনি, ফলে ওই আবেদনটি আর উত্থাপন করার সুযোগ পাইনি।”\nবিচারপতি ইনায়েতুর রহিম তখন বলেন, “ওইটার সাথে এই আবেদনের কোনো সম্পর্ক নাই।”\nআইনজীবী বলেন, “যেহেতু আমি অসুস্থতার কারণ দেখিয়ে জামিন আবেদন করেছি, তাই বিষয়টা জানিয়ে রাখলাম।”\nপরে আদালত বুধবার শুনানি এবং আদেশের জন্য দিন রেখে শুনানি শেষ করে।


দুর্গাপুরে সেবা দাতা ও গ্রহীতাদের মতবিনিময় সভা দুর্গাপুরে সেবা দাতা ও গ্রহীতাদের মতবিনিময় সভা – Digantabangla24\nশুক্রবার, ২৬ ফেব্রুয়ারী ২০২১, ০৬:১৯ পূর্বাহ্ন\nদুর্গাপুরে সেবা দাতা ও গ্রহীতাদের মতবিনিময় সভা\nরিপোর্টারের নাম\t/ ১৬৮\tবার\nআপডেট সময় :: বৃহস্পতিবার, ১৪ নভেম্বর, ২০১৯\nদিগন্ত বাংলা ডেক্স : জেলার দুর্গাপুরে গণসাক্ষরতা অভিযাণ ও মানুষের জন্য ফাউন্ডেশন এর আয়োজনে বিরিশিরি ওয়াইএমসিএ মিলনায়তনে ‘ সেবা দাতা ও গ্রহীতাদের’’ এক মতবিনিময় সভা অনুষ্ঠিত হয়েছে। গতকাল দুপুরে এ সভা অনষ্ঠিত হয়।\nএ উপলক্ষে গণসাক্ষরতা অভিযাণ এর কর্মকর্তা উত্তম কুমার সাধু এর সভাপতিত্বে মতবিনিময় সভায় বক্তব্য রাখেন উপজেলা শিক্ষা অফিসার মো. আবু তাহের ভুইয়া, মেডিক্যাল অফিসার ডা: তানজিরুল ইসলাম রায়হান, ইউপি চেয়ারম্যান শাহীনুর আলম সাজু, গণসাক্ষরতা অভিযাণ এর কর্মকর্তা মহসিনা চৌধুরী, সিনিয়র প্রোগ্রাম অফিসার মো. নজরুল ইসলাম প্রমুখ।\nকমিউনিটি সদস্য, প্রাথমিক বিদ্যালয়ের প্রধান শিক্ষক সর্বস্থরের উপস্থিতিতে বক্তারা বলেন, বিদ্যালয়ে শিক্ষার্থীদের ভালো ফলাফল করতে পরিবারের সদস্যগনের গুরুত্বপুর্ন ভূমিকা রাখতে হয়। সে লক্ষে শিক্ষার্থীদের মান সম্মত পড়াশুনায় মনোনিবেশ করাতে অভিভাবকদের এগিয়ে আসার আহবান জানান।


দুই বর্ষের একই প্রশ্নে পরীক্ষা ইবির দুই শিক্ষকের সাজা | খুলনার ক্যাম্পাস | CampusLive24.com\nদুই বর্ষের একই প্রশ্নে পরীক্ষা ইবির দুই শিক্ষকের সাজা\nPublished: 2019-11-17 19:40:02 BdST, Updated: 2020-08-12 09:29:43 BdST\nইবি লাইভঃ ইসলামী বিশ্ববিদ্যালয়ের (ইবি) ইংরেজি বিভাগে দুই বছরের একই প্রশ্নপত্রে চূড়ান্ত পরীক্ষা গ্রহন করায় পরীক্ষা বাতিলসহ দুই শিক্ষককে বিভিন্ন মেয়াদে সাজা দেওয়া হয়েছে। বিভাগের একাডেমিক সভায় এসব সিদ্ধান্ত গৃহিত হয়েছে বলে ইংরেজী বিভাগের সভাপতি প্রফেসর ড. সালমা সুলতানা নিশ্চিত করেছেন।\nবিভাগ সূত্রে, বিভাগের তৃতীয় বর্ষের চূড়ান্ত পরীক্ষায় (২০১৯) গত ৯ নভেম্বর ‘এলিজাবেথান এ্যান্ড জ্যাকোবিয়ান ড্রামা’ (৩০৫) নং কোর্সের পরীক্ষা অনুষ্ঠিত হয়। পরীক্ষায় ২০১৮ সালে অনুষ্ঠিত প্রশ্নপত্রের ৪টি প্রশ্ন বাদে সবগুলো প্রশ্নের হুবহু মিল পাওয়া যায়। জানা যায়, ৮০ নম্বরের পরীক্ষার প্রশ্নপত্রে ৫ সেটে দশটি প্রশ্ন থাকে। শিক্ষার্থীকে প্রতি সেট থেকে যেকোনো একটি করে উত্তর দিতে হয়।\nএছাড়া ৬ নং সেটে আরও ৮টি ছোট প্রশ্ন থাকে। এর মধ্যে শিক্ষার্থীকে ৪টি প্রশ্নের উত্তর দিতে হয়। ইংরেজি বিভাগের তৃতীয় বর্ষের ২০১৮ সালে অনুষ্ঠিত পরীক্ষার ১৮ টি প্রশ্নের সঙ্গে ২০১৯ সালের ১৪টি প্রশ্ন হুবহু মিল পাওয়া যায়। এ ঘটনায় শিক্ষার্থীদের মাঝে ক্ষোভের সৃষ্টি হয় এবং বিভিন্ন গনমাধ্যমে সংবাদও প্রকাশিত হয়। ফলে শনিবার অনুষ্ঠিত একাডেমিক সভায় এসব সিদ্ধান্ত গ্রহন করে সংশ্লিষ্ট বিভাগ।\nএকাডেমিক সভা সূত্রে, দুই বছরের একই প্রশ্নপত্রে চূড়ান্ত পরীক্ষা গ্রহন করায় তৃতীয় বর্ষের পরীক্ষা কমিটির সভাপতি সহযোগী প্রফেসর ড. মোহাম্মদ আজগর হোসেনকে এক বছরের জন্য পরীক্ষার সকল প্রকার কার্যক্রম থেকে অব্যহতি দেওয়া হয়েছে। এদিকে কোর্স শিক্ষক সহকারী অধ্যাপক সাজ্জাদ হোসেন জাহিদকে আগামী দুই বছরের জন্য ঐ কোর্সের পাঠদানে নিষেধাজ্ঞা জারি করা হয়েছে। একই সঙ্গে উক্ত কোর্সের পরীক্ষাটি বাতিল করা হয়েছে বলে জানা গেছে।\nএ বিষয়ে ইংরেজী বিভাগের সভাপতি প্রফেসর ড. সালমা সুলতানা সাংবাদিকদের বলেন, ‘আমরা বিভাগীয় সভায় এ পরীক্ষাটি বাতিল করেছি। পরবর্তীতে এ কোর্সের পরীক্ষা আবার অনুষ্ঠিত হবে। পরীক্ষা কমিটির নতুন সভাপতির দায়িত্ব কাকে দেওয়া হবে সেটিও নির্ধারণ করেছি।’


প্রকাশিত : ১৮:১১, এপ্রিল ০৯, ২০১৮ | সর্বশেষ আপডেট : ১৯:০১, এপ্রিল ০৯, ২০১৮\nমহান মুক্তিযোদ্ধাদের সম্মান অক্ষুণ্ন রাখার জন্য কোটা সংস্কার প্রয়োজন বলে মনে করেন লেখক এবং শাহজালাল বিজ্ঞান ও প্রযুক্তি বিশ্ববিদ্যালয়ের অধ্যাপক ড. মুহম্মদ জাফর ইকবাল।\nসোমবার (৯ এপ্রিল) বিশ্ববিদ্যালয়ের ড. এম এ ওয়াজেদ মিয়া আইআইসিটি ভবনে কোটা সংস্কার নিয়ে সাংবাদিকদের প্রশ্নের জবাবে তিনি এসব কথা বলেন।\nআমাদের দেশের বিভিন্ন ক্ষেত্রে কোটার অনুপাত ঠিক নয় উল্লেখ করে অধ্যাপক ড. জাফর ইকবাল বলেন, ‘এখন মানুষের মধ্যে বড় ক্ষোভ সৃষ্টি হয়েছে মুক্তিযোদ্ধা কোটা নিয়ে। ঘুরে ফিরে মুক্তিযোদ্ধাদের ওপর, তাদের সন্তানের ওপর এবং তাদের পরিবারকে অসম্মান করা হচ্ছে। এ বিষয়ে আমাদের সবাইকে সতর্ক থাকতে হবে।’\nমুক্তিযোদ্ধাদের কেউ যেন অসম্মান না করে উল্লেখ করে জাফর ইকবাল বলেন, ‘মুক্তিযোদ্ধাদের সম্মান অক্ষুণ্ন রাখার জন্য কোটা সংস্কার প্রয়োজন। অনগ্রসর কোনও গোষ্ঠী যদি অবহেলিত হয়, তাহলে তাদের সামনে নিয়ে আসার জন্য কোটা দেওয়া হয়। কোনও জায়গায় যদি কোটার সংখ্যাই বেশি হয়, তবে তা মোটেও যুক্তিসঙ্গত নয়। কোটার অনুপাত অবশ্যই সামঞ্জস্যপূর্ণ ও যুক্তিযুক্ত হতে হবে।’\nজাফর ইকবাল আরও বলেন, ‘শিক্ষার্থীদের ওপর পুলিশের হামলা বাড়াবাড়ি পর্যায়ের হয়ে গেছে। এটা অত্যন্ত নিন্দনীয় ব্যাপার।’\nচট্টগ্রাম নগরীর জলাবদ্ধতা নিরসনে কাজ করবে সেনাবাহিনী\nগাজীপুরে ভুল প্রশ্নপত্রে পরীক্ষা, পরীক্ষার্থীদের বিক্ষোভ


বিবেকবর্জিত আমলা ও ক্ষমতালোভী রাজনীতিকেরা জোটবদ্ধ – এখন সময়\nআকবর আলি খান ১৯৭১ সালে প্রতিরক্ষা মন্ত্রণালয়ে উপসচিবের দায়িত্ব পালন করেন। এ কারণে পাকিস্তান সরকার তাঁর অনুপস্থিতিতে তাঁকে ১৪ বছরের সশ্রম কারাদণ্ডে দণ্ডিত করে। ১৯৯৫ থেকে ২০০১ সালের জুন পর্যন্ত সরকারের অর্থসচিব ছিলেন। ২০০৬ সালের অক্টোবরের শেষে গঠিত সাবেক তত্ত্বাবধায়ক সরকারের উপদেষ্টার দায়িত্ব গ্রহণের পর ডিসেম্বর মাসে পদত্যাগ করেন।\nপ্রশ্ন : মুজিবনগর সরকারের অন্যতম কেন্দ্রীয় কর্মকর্তা ছিলেন আপনি; প্রশাসন ও সরকারের গুরুত্বপূর্ণ দায়িত্বও পালন করেছেন। বিজয়ের ৪৩তম বার্ষিকীর ক্ষণে বাংলাদেশের সাফল্য-ব্যর্থতার যাত্রার মূল্যায়ন কীভাবে করবেন?\nআকবর আলি খান বাংলাদেশের অর্জন অনেক। ১৯৭১ সালে যা প্রত্যাশা করেছিলাম, তার চেয়ে অনেক বেশি আমরা করতে পেরেছি। কিন্তু এত সব পাওয়ার পরও দেখা যাচ্ছে, এখনো অনেক অপূর্ণতা রয়েছে। আমরা মাথাপিছু আয় তিন গুণের মতো বাড়িয়েছি, খাদ্য উৎপাদন সাড়ে তিন গুণের মতো করেছি, গড় আয়ুর প্রত্যাশা অনেক বাড়িয়েছি, শিক্ষার হারেও সফলতা অর্জন করেছি, শিশুমৃত্যুর হারে সাফল্য এনেছি। এভাবে অর্থনৈতিক ও সামাজিক সূচকে আমাদের অর্জন রয়েছে। তবু মনে রাখতে হবে, এই অর্জন ভঙ্গুর। যেমন বলা হয়ে থাকে, জাতীয় দারিদ্র্যসূচকের আলোকে বাংলাদেশের দারিদ্র্যসীমা ছিল ৭০ শতাংশ। সেটা কমে ২৫ শতাংশের নিচে নেমেছে। বক্তব্য সঠিক, কিন্তু বুঝতে হবে যে, এ হিসাব করা হয়েছে জাতীয় সূচকের ভিত্তিতে। আন্তর্জাতিক দারিদ্র্যসীমার হিসাব দেখলে, অর্থাৎ দৈনিক ২ ডলার পিপিপি মাথাপিছু আয়ের নিরিখে বাংলাদেশে দারিদ্র্যের হার এখনো ৮০ শতাংশের বেশি।\nআমরা যখন আনন্দ প্রকাশ করি যে জাতীয় দারিদ্র্যসীমা জাতীয় আয়ের ভিত্তিতে কমেছে, তখন আমাদের ভুলে গেলে চলবে না, আন্তর্জাতিক সূচকে আমরা এখনো অনেক পিছিয়ে। আমাদের জাতীয় আয়ের সূচকে বাড়িভাড়া ও স্বাস্থ্য খরচ ধরা হয়নি। বর্তমান দুনিয়ায় এই দুটি উপাদান দারিদ্র্য নিরূপণে খুবই গুরুত্বপূর্ণ। বর্তমানে বস্তিতে লোকের সংখ্যা বেড়ে গেছে, কিন্তু মানুষ না খেয়ে নেই। খেতে পাওয়া ছাড়া আরও যেসব জরুরি শর্ত আছে, সেগুলোর নিরিখে আমাদের আরও অনেক কিছু করার রয়েছে। সামগ্রিকভাবে আমরা একদিকে উৎফুল্ল হতে পারি, অন্যদিকে ভবিষ্যৎ নিয়ে চিন্তারও কারণ রয়েছে।\nপ্রশ্ন : ‘বাংলাদেশ দুর্বৃত্তদের অভয়ারণ্যে পরিণত হয়েছে’—এমন কথা বলেছিলেন কদিন আগে। এ অর্জনগুলোর মধ্যে দুর্বৃত্তায়ন কীভাবে হলো?\nআকবর আলি খান : দুর্বৃত্তদের অভয়ারণ্য আমি যে অর্থে বলেছি, সেটা কিন্তু দীর্ঘদিন ধরে চলছে। আমাদের দেশে বাইরের দিকে আইনের শাসন রয়েছে, কিন্তু তৃণমূল পর্যায়ে সাধারণ মানুষ আইনের শাসনের উপকার পায় না। তার একটা কারণ, আদালতে নালিশ করলে বিচার সহজে হয় না। এবং এটা করতে এত সময় লাগে, তখন বিচার প্রায় অর্থহীন হয়ে যায়। বিশেষ করে পুলিশের তথ্য দেখলে দেখা যায়, পুলিশ যেসব ক্ষেত্রে চার্জশিট দেয়, সেখানে বড়জোর শতকরা ২৫ ভাগ আসামি দণ্ডপ্রাপ্ত হয়। চার্জশিট তো সব মামলায় হয় না। সুতরাং এফআইআরের ভিত্তিতে দেখলে মাত্র ১০-১২ ভাগ আসামির বিচার হচ্ছে। এর অর্থ বাংলাদেশে অপরাধ করলে বিচার না হওয়ার আশঙ্কা ৮০-৯০ শতাংশ। পুলিশ ব্যবস্থায় দ্রুত পরিবর্তন না হলে এটা আরও বিস্তৃত হবে। এ অর্থেই বলছি, বাংলাদেশে দুর্বৃত্তদের কোনো সাজা হয় না। সাজা না হলে তো দেশ দুর্বৃত্তদের অভয়ারণ্যে পরিণত হবে। সে জন্যই বলছি, সুশাসন না থাকা হলো আমার প্রথম বেদনা। রাশ না টানলে অবস্থার আরও অবনতি হবে।\nপ্রশ্ন : সম্প্রতি প্রশাসনের কিছু কর্মকর্তার বিএনপির চেয়ারপারসনের সঙ্গে সাক্ষাতের বিষয়ে যে বিতর্ক উঠেছে, সেই পরিপ্রেক্ষিত থেকে দেখলে, রাষ্ট্র প্রশাসনের দলীয় ভাগে বিভাজিত হয়ে যাওয়াটা কিসের ইঙ্গিত?\nআকবর আলি খান : বাংলাদেশের প্রশাসনের অবস্থা বুঝতে হলে হার্ভার্ড বিশ্ববিদ্যালয়ের অধ্যাপক ল্যান্ট প্রিচেটের সুন্দর একটি তত্ত্ব খুবই প্রযোজ্য। তিনি বলছেন, বিশ্বের বেশির ভাগ উন্নয়নশীল দেশে পশ্চিমা প্রতিষ্ঠানগুলোকে অনুকরণ করা হয়েছে, কিন্তু পশ্চিমা প্রতিষ্ঠানগুলোর প্রাণশক্তি এখানে নেই। এ ধরনের প্রতিষ্ঠানগুলোকে তিনি বলছেন আইসোমরফিক মিমিক্রি, অর্থাৎ সমরূপ কিন্তু কার্যক্ষমতাহীন—এমন একটি অবস্থা। ধারণাটা নেওয়া হয়েছে বিবর্তনবাদী জীববিদ্যা থেকে। সেখানে দেখা যায়, অনেক সময়ে অনেক প্রাণী ভান করার চেষ্টা করে। যেমন একধরনের সাপ আছে, যাদের বিষ নেই। এই সাপগুলোকে মানুষ মেরে ফেলবে সে জন্য দেখা গেল, তারা নীল হয়ে গেছে। দেখলে মনে হয় এগুলো অসম্ভব বিষাক্ত। কিন্তু আসলে মোটেই তা নয়। বাংলাদেশে বর্তমানে যে ধরনের প্রতিষ্ঠান রয়েছে, সেগুলো ওই সাপগুলোর মতো। দেখে মনে হয় সবই ঠিক আছে, আসলে মোটেই ঠিক নেই। এ ধরনের প্রতিষ্ঠান ব্রিটিশরা এ দেশে প্রতিষ্ঠা করে গেছে। ব্রিটিশ শাসনের মূল ভিত্তি ছিল আইসিএস অফিসাররা। এক হাজার আইসিএস অফিসার দিয়ে তারা সারা ভারতবর্ষ শাসন করত। এই শাসনের মূল লক্ষ্য ছিল: উন্নতি হোক বা না হোক, দেশবাসীকে নিয়ন্ত্রণে রাখা। সেই নিয়ন্ত্রণে তারা রেখেছে, কিন্তু প্রকৃত অর্থে প্রতিষ্ঠানগুলো গড়ে তোলেনি। এ অবস্থায় আইসোমরফিক মিমিক্রির ধরনের সমাধান করতে হলে দেশীয় আবহাওয়ার পরিপ্রেক্ষিতে নতুন করে প্রতিষ্ঠান গড়ে তুলতে হবে।\nপ্রশ্ন : এটা তো গেল অবিকশিত প্রশাসনের সমস্যা, কিন্তু আমরা যা দেখছি তা হলো, প্রশাসনের সম্পূর্ণ দলীয়করণ?\nআকবর আলি খান : বাংলাদেশে বর্তমানে যে আমলাতন্ত্র আছে, সেটাও আইসোমরফিক মিমিক্রি। বাইরে থেকে দেখতে মনে হয়, এটা সঠিক আমলাতন্ত্র। এখানে নিয়োগ হয় পাবলিক সার্ভিস কমিশনের মাধ্যমে, এখানে সরকারি কর্মচারীদের পদোন্নতি হয় আইন মেনে, আইন মেনে তাঁরা কাজ করে যান। কিন্তু আসলে এগুলো কোনোটাই সত্য না। কারণ হলো দুটি: প্রথমত, রাজনীতিবিদেরা আমলাতন্ত্রের সুশৃঙ্খল কাঠামো পছন্দ করেন না, এর সঙ্গে তাঁদের কাজ করতে অসুবিধা হয়। এর কারণে তাঁরা তাঁদের আধিপত্য খাটাতে পারেন না। দ্বিতীয়ত, সরকারি কর্মচারীদের মধ্যে আগে একটা শৃঙ্খলা ছিল। এখন আমলাদের মধ্যেও ভাব চলে এসেছে যে, আমরা যদি রাজনীতিবিদদের সঙ্গে সখ্য স্থাপন করে এগিয়ে যেতে পারি, তাহলে অসুবিধা কোথায়! সুতরাং এখানে বিবেকবর্জিত সরকারি কর্মচারী এবং ক্ষমতালোভী রাজনীতিকদের মধ্যে একধরনের কোয়ালিশন হয়ে গেছে। বাংলাদেশের রাজনীতি যেহেতু দুই দলে বিভক্ত, সেহেতু দুই সারি কোয়ালিশন হয়েছে। আমরা দেখি, এক সরকার এলে পরে আগের সরকারের প্রিয়ভাজনদের চাকরি থেকে বের করে দেওয়া হয়। আবার আগের সেই সরকার ক্ষমতায় ফিরে এলে তাদের সব সুযোগ–সুবিধা ও পুরোনো পদোন্নতি দিয়ে ফিরিয়ে আনা হয়। এ অবস্থায় বাংলাদেশের আমলাতন্ত্রের রাজনৈতিকীকরণ সম্পূর্ণ হয়ে যাচ্ছে। এর ফলে ভালো লোকের পদোন্নতির উপায় নেই। এতে করে খারাপ লোকেরা সবকিছুর অগ্রভাগে চলে আসছে।\nপ্রশ্ন : সম্প্রতি সরকারের বিভিন্ন নেতার কণ্ঠে মার্কিন সরকারের বিষোদ্‌গার শোনা যাচ্ছে। আবার এই আমলেই টিকফা চুক্তি হয়েছে। মার্কিন রাষ্ট্রদূতও বিভিন্ন সভায় বাংলাদেশ ও যুক্তরাষ্ট্রের সম্পর্ক আগের যেকোনো সময়ের চেয়ে ‘গভীর, শক্তিশালী ও সুবিস্তৃত’ বলে দাবি করছেন। কী থাকতে পারে এর পটভূমিতে?\nআকবর আলি খান : দেখুন, আমাদের মনে রাখতে হবে কূটনীতিতে কোনো চিরন্তন বন্ধু ও চিরন্তন শত্রু নেই। যদি চিরন্তন শত্রু-মিত্র থাকত, তাহলে আর কূটনীতির প্রয়োজন ছিল না। কূটনীতির দায়িত্বই হলো, যে শত্রু তাকে আপনি মিত্র করবেন, সবার সঙ্গে সখ্যের ভিত্তিতে দেশ পরিচালনা করবেন। আপনি তখনই কোনো দেশকে শত্রু মনে করবেন, যেখানে কূটনীতি বন্ধ হয়ে গেছে। মুক্তিযুদ্ধের সময় যুক্তরাষ্ট্র সরকারের ভূমিকা প্রশ্নবিদ্ধ ছিল। তেমনি প্রশ্নবিদ্ধ ছিল চীন সরকারের ভূমিকা। কিন্তু যুক্তরাষ্ট্রের বেলায় বেসরকারি পর্যায়ে অনেক সাহায্য-সমর্থন পাওয়া গেলেও চীনের বেলায় সেটাও মেলেনি। কিন্তু চীন বা যুক্তরাষ্ট্র কারও বিরুদ্ধেই আমরা অভিযোগ মনে পুষে রাখতে পারিনি। কারণ, পৃথিবীর বাস্তবতা হলো, এরা এখন বিশ্বের প্রথম ও দ্বিতীয় অর্থনীতি। এদের সঙ্গে আমাদের অবশ্যই কাজ করতে হবে। সে জন্য দীর্ঘ ৪৩ বছরে কূটনীতির প্রধান সাফল্য হচ্ছে, যে দেশগুলো বাংলাদেশের জন্মের বিরোধিতা করেছিল, তাদের সঙ্গে আমরা মিত্রতা স্থাপন করতে পেরেছি। সে জন্য আমাদের আশা, এদের সঙ্গে সরাসরি সংঘাতের কারণ নেই। তবে অতি সম্প্রতি যুক্তরাষ্ট্র কিছু কাজ করেছে, যেগুলো নিয়ে সরকার খুবই অসন্তুষ্ট। যেমন ৫ জানুয়ারির নির্বাচন যুক্তরাষ্ট্র চায়নি এবং দ্বিতীয়ত, জিএসপি সুবিধা তারা প্রত্যাহার করেছে। তৃতীয় মাননীয় প্রধানমন্ত্রী বলেছেন, পদ্মাসেতুর জন্য বিশ্বব্যাংকের অনুমোদন না পাওয়ার পেছনেও যুক্তরাষ্ট্রের ভূমিকা রয়েছে। তেমনি এটাও সত্য যে, এ সময়ে টিকফা চুক্তিও সম্পাদিত হয়েছে এবং তারা বাংলাদেশকে বিভিন্ন সাহায্য দিচ্ছে বা আশ্বাস দিচ্ছে। চীনের সঙ্গে যদি বাংলাদেশের ভালো অর্থনৈতিক সম্পর্ক থাকতে পারে, তাহলে যুক্তরাষ্ট্রের সঙ্গেও সম্পর্ক খারাপ হওয়ার কারণ নেই। সাম্প্রতিক অতীতে যা ঘটে গেছে, তা তো ঘটেই গেছে।\nপ্রশ্ন : কিন্তু যখন বাংলাদেশের সঙ্গে যুক্তরাষ্ট্রের অর্থনৈতিক ও নিরাপত্তাগত বিভিন্ন চুক্তি হচ্ছে, তখন সরকারের তরফে যুক্তরাষ্ট্রের প্রতি এসব উষ্মা ও সমালোচনাকে কি জনতুষ্টিবাদী রাজনীতির কৌশল মনে করেন, নাকি সত্যি সত্যি এর সারবত্তা আছে?\nআকবর আলি খান : আসলে দেশের রাজনীতিতে বৈদেশিক বিষয় টেনে না আনাই ভালো। এই রীতি পৃথিবীর সব দেশই মেনে থাকে। তবু নির্বাচন খুব কাছে চলে এলে হয়তো কোনো কোনো দল এসব প্রসঙ্গ টেনে আনতে পারে। কিন্তু বাংলাদেশে এই মুহূর্তে নির্বাচনের লক্ষণ দেখা যাচ্ছে না, তাই এই প্রশ্ন কেন উঠল তা আমি বুঝতে পারছি না। হয়তো এমনও হতে পারে, যুক্তরাষ্ট্র এমন কোনো দাবি নিয়ে এসেছে, যেগুলো বাংলাদেশ সরকার গ্রহণ করতে অপারগ। সুতরাং সরকারের পক্ষ থেকে যুক্তরাষ্ট্রের বিরুদ্ধে যদি সরাসরি বেশি বক্তব্য দেওয়া হতে থাকে, তাহলে আমাদের চিন্তা করতে হবে যে সম্পর্ক অবনতির কী কারণ ঘটেছে। আমাদের সরকারও জানে, যুক্তরাষ্ট্রও জানে অতীতে তারা আমাদের সঙ্গে কী করেছে। এই সত্য স্বীকার করেই আবার নতুন করে সম্পর্ক এগিয়ে নেওয়া হবে, এটাই আমাদের আশা ছিল। কিন্তু কেন সেটা থেকে বিচ্যুতি ঘটছে, তা সম্পর্কে আমাদের চিন্তা করার দরকার রয়েছে। ঝগড়া করে তো কূটনীতি হয় না। যদি ঝগড়ার কারণও থাকে, তার সমাধানও কূটনৈতিকভাবেই করতে হবে।\nPrevious বিচার বিভাগীয় হত্যাকাণ্ডে আমেরিকা, বৃটেন, জাতিসংঘ, ইইউ উদ্বিগ্ন’\nNext পরিবর্তন না আনলে ভাঙবে পাকিস্তান